text:
καυσαερίων» νοείται η ομαδοποίηση κινητήρων από τον κατασκευαστή που συμμορφώνονται με τον ορισμό της σειράς κινητήρων αλλά χωρίζονται σε υποoμάδες κινητήρων που χρησιμοποιούν παρόμοιο σύστημα μετεπεξεργασίας καυσαερίων·
 2.23.
 ως «σειρά κινητήρων» νοείται η ομαδοποίηση από τον κατασκευαστή κινητήρων, οι οποίοι, βάσει του σχεδιασμού τους, όπως αυτός νοείται στο παράρτημα 7 του παρόντος κανονισμού, έχουν όμοια χαρακτηριστικά ως προς τις εκπομπές καυσαερίων·
 2.24.
 ως «σύστημα κινητήρα» νοείται ο κινητήρας, το σύστημα ελέγχου των εκπομπών και η διεπαφή επικοινωνίας (υλισμικό και μηνύματα) μεταξύ της (των) μονάδας(-ων) ηλεκτρονικού ελέγχου του κινητήρα (ECU) και οποιουδήποτε άλλου συστήματος κίνησης ή μονάδας ελέγχου του οχήματος·
 2.25.
 ως «εκκίνηση κινητήρα» νοείται η διαδικασία η οποία συνίσταται στα εξής: διακόπτης έναυσης κλειστός, περιστροφή κινητήρα και έναρξη καύσης και ολοκληρώνεται όταν οι στροφές του κινητήρα φθάσουν στις ελάχιστες στροφές άφορτης λειτουργίας (ρελαντί) σε κανονική θερμοκρασία, μειωμένες κατά 150 min-1·
 2.26.
 ως «τύπος κινητήρα» νοείται μια κατηγορία κινητήρων που δεν διαφέρουν ως προς τα βασικά χαρακτηριστικά τους τα οποία ορίζονται στο παράρτημα 1·
 2.27.
 ως «σύστημα μετεπεξεργασίας καυσαερίων» νοείται καταλύτης (οξειδωτικός, τριοδικός ή άλλος), φίλτρο σωματιδίων, σύστημα εξουδετέρωσης των NOx, συνδυασμένο σύστημα εξουδετέρωσης των NOx και φίλτρου σωματιδίων ή οποιαδήποτε άλλη διάταξη μείωσης των εκπομπών που εγκαθίσταται κατάντη του κινητήρα·
 2.28.
 ως «αέριοι ρύποι» νοούνται οι εκπομπές καυσαερίων μονοξειδίου του άνθρακα, NOx, εκφρασμένες σε ισοδύναμα NO2, υδρογονανθράκων (δηλαδή ολικοί υδρογονάνθρακες, υδρογονάνθρακες πλην μεθανίου και μεθάνιο)·
 2.29.
 ως «γενικός παρονομαστής» νοείται ένας μετρητής που υποδεικνύει πόσες φορές έχει λειτουργήσει ένα όχημα, λαμβανομένων υπόψη των γενικών συνθηκών·
 2.30.
 ως «ομάδα οργάνων παρακολούθησης» νοείται, με σκοπό την αξιολόγηση της κατά τη χρήση απόδοσης μιας σειράς κινητήρων με σύστημα OBD, ένα σύνολο οργάνων παρακολούθησης OBD που χρησιμοποιούνται για τον καθορισμό της ορθής λειτουργίας του συστήματος ελέγχου των εκπομπών·
 2.31.
 ως «μετρητής κύκλων έναυσης» νοείται ένας μετρητής που δείχνει τον αριθμό εκκινήσεων του κινητήρα του οχήματος·
 2.32.
 ως «λόγος απόδοσης κατά τη χρήση» νοείται ο λόγος του αριθμού των περιπτώσεων κατά τις οποίες υπήρξαν οι συνθήκες υπό τις οποίες ένα όργανο παρακολούθησης, ή μια ομάδα οργάνων παρακολούθησης, θα έπρεπε να έχει ανιχνεύσει μια δυσλειτουργία προς τον αριθμό των κύκλων οδήγησης που συνδέονται με το συγκεκριμένο όργανο παρακολούθησης ή ομάδα οργάνων παρακολούθησης·
 2.33.
 ως «χαμηλές στροφές (nlo
 )» νοούνται οι ελάχιστες στροφές του κινητήρα στις οποίες αποδίδει το 50 τοις εκατό της δηλούμενης μέγιστης ισχύος·
 2.34.
 ως «δυσλειτουργία» νοείται η αστοχία ή η φθορά ενός συστήματος κινητήρα, συμπεριλαμβανομένου του συστήματος OBD, που μπορεί να οδηγήσει είτε σε αύξηση οποιουδήποτε από τους εκπεμπόμενους από το σύστημα του κινητήρα ρύπους που υποβάλλονται σε ρύθμιση ή σε μείωση της αποτελεσματικότητας του συστήματος OBD·
 2.35.
 ως «δείκτης δυσλειτουργίας (MI)» νοείται ένας δείκτης που αποτελεί μέρος του συστήματος ειδοποίησης και ο οποίος ενημερώνει με σαφήνεια τον οδηγό του οχήματος σε περίπτωση δυσλειτουργίας·
 2.36.
 ως «κατασκευαστής» νοείται το πρόσωπο ή ο οργανισμός που είναι υπεύθυνος έναντι της αρχής έγκρισης τύπου για όλες τις πτυχές της διαδικασίας έγκρισης τύπου ή της διαδικασίας αδειοδότησης και για την εξασφάλιση της συμμόρφωσης της παραγωγής· Το πρόσωπο ή ο οργανισμός αυτός δεν είναι απαραίτητο να εμπλέκεται άμεσα


text:
σε όλα τα στάδια της κατασκευής του οχήματος, του συστήματος, του κατασκευαστικού στοιχείου ή της χωριστής τεχνικής μονάδας που αποτελεί αντικείμενο της διαδικασίας έγκρισης·
 2.37.
 ως «μέγιστη καθαρή ισχύς» νοείται η μέγιστη τιμή της καθαρής ισχύος, μετρώμενη με πλήρες φορτίο του κινητήρα·
 2.38.
 ως «καθαρή ισχύς» νοείται η ισχύς που λαμβάνεται σε τράπεζα δοκιμών στην απόληξη του στροφαλοφόρου άξονα ή η ισοδύναμη ισχύς στην αντίστοιχη ταχύτητα περιστροφής του κινητήρα με τον βοηθητικό εξοπλισμό σύμφωνα με τον κανονισμό ΗΕ αριθ. 85, προσδιοριζόμενη υπό ατμοσφαιρικές συνθήκες αναφοράς·
 2.39.
 ως «συντήρηση μη συνδεόμενη με τις εκπομπές» νοείται η συντήρηση η οποία δεν επηρεάζει ουσιαστικά τις εκπομπές και η οποία δεν επηρεάζει μόνιμα την επιδείνωση των εκπομπών του οχήματος ή του κινητήρα κατά την κανονική κατά τη χρήση λειτουργία μετά την εκτέλεση της συντήρησης·
 2.40.
 ως «ενσωματωμένο σύστημα διάγνωσης (OBD)» νοείται ένα σύστημα ενσωματωμένο σε όχημα ή κινητήρα, το οποίο έχει τις ακόλουθες ικανότητες:
 α)
 εντοπίζει δυσλειτουργίες που επηρεάζουν την απόδοση του συστήματος του κινητήρα ως προς τις εκπομπές·
 β)
 υποδεικνύει την εμφάνισή τους με τη βοήθεια συστήματος ειδοποίησης· και
 γ)
 προσδιορίζει το πιθανό σημείο δυσλειτουργίας μέσω πληροφοριών καταχωρημένων σε μνήμη υπολογιστή, και κοινοποιεί τις πληροφορίες αυτές εκτός του οχήματος·
 2.41.
 ως «σειρά κινητήρων με σύστημα OBD» νοείται η ομαδοποίηση από τον κατασκευαστή συστημάτων κινητήρα που έχουν κοινές μεθόδους παρακολούθησης και διάγνωσης δυσλειτουργιών σχετικών με τις εκπομπές·
 2.42.
 ως «λειτουργική αλληλουχία» νοείται η αλληλουχία που περιλαμβάνει την εκκίνηση του κινητήρα, την περίοδο λειτουργίας (του κινητήρα), τη διακοπή της λειτουργίας του κινητήρα και τον χρόνο μέχρι την επόμενη εκκίνηση, ενώ ένα ειδικό όργανο παρακολούθησης OBD ολοκληρώνει τη λειτουργία του και εάν υπάρχει τυχόν δυσλειτουργία ανιχνεύεται·
 2.43.
 ως «αρχική διάταξη ελέγχου της ρύπανσης» νοείται η διάταξη ελέγχου της ρύπανσης ή ο συνδυασμός τέτοιων διατάξεων που καλύπτεται από την έγκριση τύπου που έχει χορηγηθεί για το συγκεκριμένο όχημα·
 2.44.
 ως «μητρικός κινητήρας» νοείται ένας κινητήρας που επιλέγεται από σειρά κινητήρων με τρόπο ώστε τα χαρακτηριστικά των εκπομπών του να είναι αντιπροσωπευτικά της συγκεκριμένης σειράς κινητήρων·
 2.45.
 ως «διάταξη μετεπεξεργασίας των σωματιδίων» νοείται ένα σύστημα μετεπεξεργασίας των καυσαερίων που έχει σχεδιαστεί για να μειώσει τις εκπομπές των σωματιδιακών ρύπων (PT) μέσω μηχανικού, αεροδυναμικού, με διάχυση ή λόγω αδράνειας διαχωρισμού·
 2.46.
 ως «σωματίδια (PM)» νοούνται όλα τα υλικά που συλλέγονται σε συγκεκριμένο φίλτρο μετά την αραίωση των καυσαερίων με καθαρό φιλτραρισμένο αραιωτικό, σε θερμοκρασία μεταξύ 315 K (42 °C) και 325 K (52 °C)· πρόκειται κυρίως για άνθρακα, συμπυκνωμένους υδρογονάνθρακες και θειικά άλατα με νερό·
 2.47.
 ως «ποσοστιαίο φορτίο» νοείται το κλάσμα της μέγιστης διαθέσιμης ροπής σε συγκεκριμένο αριθμό στροφών του κινητήρα·
 2.48.
 ως «παρακολούθηση απόδοσης» νοείται η παρακολούθηση δυσλειτουργίας μέσω ελέγχων λειτουργίας και παρακολούθησης παραμέτρων που δεν συνδέονται άμεσα με τα όρια εκπομπών, η οποία πραγματοποιείται συνήθως σε στοιχεία ή συστήματα για να εξακριβωθεί ότι λειτουργούν εντός της σωστής περιοχής τιμών·
 2.49.
 ως «περιοδική αναγέννηση» νοείται η διαδικασία αναγέννησης μιας διάταξης ελέγχου των εκπομπών που πραγματοποιείται περιοδικά σε λιγότερο από 100 ώρες κανονικής λειτουργίας του κινητήρα·
 2.50.
 ως «φορητό σύστημα μέτρησης εκπομπών (PEMS)» νοείται ένα φορητό σύστημα μέτρησης

type: contracts

jurisdiction: EU


text:
εκπομπών που ικανοποιεί τις απαιτήσεις οι οποίες ορίζονται στο παράρτημα 8 προσάρτημα 2 του παρόντος κανονισμού·
 2.51.
 ως «μονάδα απόληψης ισχύος» νοείται η διάταξη που παίρνει κίνηση από τον κινητήρα για την τροφοδότηση με ενέργεια του βοηθητικού, ενσωματωμένου στο όχημα, εξοπλισμού·
 2.52.
 ως «κατάλληλο φθαρμένο κατασκευαστικό στοιχείο ή σύστημα (QDC)» νοείται ένα κατασκευαστικό στοιχείο ή σύστημα το οποίο έχει φθαρεί εσκεμμένα, για παράδειγμα μέσω επιταχυνόμενης γήρανσης ή μέσω ελεγχόμενου χειρισμού, και το οποίο έχει γίνει αποδεκτό από την αρχή έγκρισης τύπου σύμφωνα με τις διατάξεις που ορίζονται στο παράρτημα 9Β σημείο 6.3.2 και στο παράρτημα 9Β προσάρτημα 8 σημείο Α.8.2.2 του κανονισμού προκειμένου να χρησιμοποιηθεί κατά την απόδειξη της απόδοσης του συστήματος OBD του συστήματος κινητήρα·
 2.53.
 ως «αντιδραστήριο» νοείται οποιοδήποτε ενσωματωμένο στο όχημα μέσο αποθηκεύεται σε δεξαμενή και χορηγείται στο σύστημα μετεπεξεργασίας των καυσαερίων (αν απαιτείται) κατόπιν εντολής του συστήματος ελέγχου των εκπομπών·
 2.54.
 ως «αναβαθμονόμηση» νοείται η μικρορύθμιση κινητήρα φυσικού αερίου, ώστε αυτός να έχει την ίδια απόδοση (ισχύς, κατανάλωση καυσίμων) σε διάφορες κλίμακες φυσικού αερίου·
 2.55.
 ως «μάζα αναφοράς» νοείται η μάζα του οχήματος σε τάξη πορείας χωρίς την ενιαία μάζα του οδηγού 75 kg και προσαυξημένη κατά μια ενιαία μάζα 100 kg·
 2.56.
 ως «διάταξη αντικατάστασης για τον έλεγχο της ρύπανσης» νοείται μια διάταξη ελέγχου της ρύπανσης ή ένας συνδυασμός τέτοιων διατάξεων που προορίζεται να αντικαταστήσει μια αρχική διάταξη ελέγχου της ρύπανσης και η οποία μπορεί να εγκριθεί ως χωριστή τεχνική μονάδα·
 2.57.
 ως «διάταξη σάρωσης» νοείται ένας εξωτερικός εξοπλισμός δοκιμής που χρησιμοποιείται για τυποποιημένη επικοινωνία εκτός του οχήματος με το σύστημα OBD σύμφωνα με τις απαιτήσεις του παρόντος κανονισμού·
 2.58.
 ως «πρόγραμμα συσσώρευσης λειτουργίας» νοείται ο κύκλος γήρανσης και η περίοδος συσσώρευσης λειτουργίας με σκοπό τον καθορισμό των συντελεστών φθοράς για τη σειρά κινητήρων με σύστημα μετεπεξεργασίας των καυσαερίων·
 2.59.
 ως «κατάσταση λειτουργίας συντήρησης» νοείται μια ειδική λειτουργία του κινητήρα διπλού καυσίμου η οποία ενεργοποιείται με σκοπό την επισκευή ή την απομάκρυνση του οχήματος από την κυκλοφορία όταν δεν είναι δυνατή η λειτουργία διπλού καυσίμου (2).
 2.60.
 ως «εκπομπές σωλήνα εξαγωγής» ορίζονται οι εκπομπές των αερίων ρύπων και των σωματιδιακών ρύπων·
 2.61.
 ως «παραποίηση» νοείται κάθε αδρανοποίηση, προσαρμογή ή τροποποίηση του συστήματος ελέγχου των εκπομπών οχήματος ή του συστήματος προώθησης, περιλαμβανομένου οποιουδήποτε λογισμικού ή άλλων λογικών στοιχείων ελέγχου των συστημάτων αυτών, κατά τρόπο που έχει ως αποτέλεσμα, είτε σκόπιμο είτε όχι, την επιδείνωση της απόδοσης του οχήματος όσον αφορά τις εκπομπές·
 2.62.
 ως «μάζα άνευ φορτίου» νοείται η μάζα του οχήματος σε τάξη πορείας χωρίς την ενιαία μάζα του οδηγού 75 kg, επιβάτες ή φορτίο, αλλά με τη δεξαμενή καυσίμου γεμάτη κατά 90 % και τα συνήθη εργαλεία και τον εφεδρικό τροχό φορτωμένα, κατά περίπτωση·
 2.63.
 ως «ωφέλιμη διάρκεια ζωής» νοείται η σχετική περίοδος απόστασης και/ή χρόνου κατά την οποία πρέπει να διασφαλίζεται η συμμόρφωση προς τα σχετικά όρια εκπομπών αερίων και σωματιδίων·
 2.64.
 ως «τύπος οχήματος όσον αφορά τις εκπομπές» νοείται μια ομάδα οχημάτων που δεν διαφέρουν ως προς τα βασικά χαρακτηριστικά του κινητήρα και του οχήματος όπως ορίζονται στο παράρτημα 1·
 2.65.
 ως


text:
«φίλτρο σωματιδίων ντίζελ ροής τοιχώματος» νοείται ένα φίλτρο σωματιδίων ντίζελ (DPF) στο οποίο όλα τα καυσαέρια περνούν υποχρεωτικά διαμέσου ενός τοιχώματος το οποίο φιλτράρει και συγκρατεί τις στερεές ύλες·
 2.66.
 ως «δείκτης Wobbe (κατώτερος Wl· ή ανώτερος Wu)» νοείται ο λόγος της αντίστοιχης θερμογόνου δύναμης ανά μονάδα όγκου ενός αερίου προς την τετραγωνική ρίζα της σχετικής πυκνότητάς του στις ίδιες συνθήκες αναφοράς:
 2.67.
 ως «συντελεστής μεταβολής του λ (Sλ
 )» νοείται η μαθηματική έκφραση της απαιτούμενης ευελιξίας του συστήματος διαχείρισης του κινητήρα έναντι της αλλαγής του λόγου περίσσειας αέρα λ, όταν ο κινητήρας τροφοδοτείται με αέριο καύσιμο διαφορετικής σύνθεσης από το καθαρό μεθάνιο (για τον υπολογισμό του Sλ, βλέπε παράρτημα 4 προσάρτημα 5).
 3. ΑΙΤΗΣΗ ΓΙΑ ΕΓΚΡΙΣΗ
 3.1. Αίτηση για έγκριση τύπου όσον αφορά σύστημα κινητήρα ή σειρά κινητήρων ως χωριστή τεχνική μονάδα
 3.1.1.
 Ο κατασκευαστής ή ο εξουσιοδοτημένος εκπρόσωπός του υποβάλλει στην αρχή έγκρισης τύπου αίτηση για έγκριση τύπου όσον αφορά σύστημα κινητήρα ή σειρά κινητήρων ως χωριστή τεχνική μονάδα.
 3.1.2.
 Η αίτηση που αναφέρεται στο σημείο 3.1.1. συντάσσεται σύμφωνα με το υπόδειγμα του εγγράφου πληροφοριών που παρατίθεται στο παράρτημα 1. Για τον σκοπό αυτόν ισχύει το παράρτημα 1 μέρος 1.
 3.1.3.
 Μαζί με την αίτηση, ο κατασκευαστής υποβάλλει ένα πακέτο τεκμηρίωσης στο οποίο εξηγεί πλήρως κάθε σχεδιαστικό στοιχείο που επηρεάζει τις εκπομπές, τη στρατηγική ελέγχου των εκπομπών του συστήματος κινητήρα, τα μέσα με τα οποία το σύστημα κινητήρα ελέγχει τις μεταβλητές εξόδου που επηρεάζουν τις εκπομπές είτε πρόκειται για άμεσο είτε για έμμεσο έλεγχο και εξηγεί πλήρως το σύστημα προειδοποίησης και προτροπής που απαιτείται σύμφωνα με το παράρτημα 11 σημεία 4 και 5. Το πακέτο τεκμηρίωσης αποτελείται από τα εξής μέρη, περιλαμβανομένων και των πληροφοριών που ορίζονται στο σημείο 5.1.4:
 α)
 ένα επίσημο πακέτο τεκμηρίωσης το οποίο διατηρείται από την αρχή έγκρισης τύπου. Το επίσημο πακέτο τεκμηρίωσης μπορεί να διατεθεί σε ενδιαφερόμενα μέρη κατόπιν αιτήματος.
 β)
 ένα διευρυμένο πακέτο τεκμηρίωσης που παραμένει εμπιστευτικό. Το διευρυμένο πακέτο τεκμηρίωσης μπορεί να το διατηρεί η αρχή έγκρισης τύπου ή ο ίδιος ο κατασκευαστής, κατά τη διακριτική ευχέρεια της αρχής έγκρισης τύπου, αλλά είναι διαθέσιμο για έλεγχο από την αρχή έγκρισης τύπου κατά τον χρόνο έγκρισης ή οποτεδήποτε κατά τη διάρκεια ισχύος της έγκρισης. Σε περίπτωση που το πακέτο τεκμηρίωσης το διατηρεί ο ίδιος ο κατασκευαστής, η αρχή έγκρισης τύπου λαμβάνει τα απαραίτητα μέτρα προκειμένου να διασφαλίσει ότι η τεκμηρίωση δεν θα τροποποιηθεί μετά την έγκριση.
 3.1.4.
 Εκτός από τις πληροφορίες που αναφέρονται στο σημείο 3.1.3, ο κατασκευαστής υποβάλλει και τις ακόλουθες πληροφορίες:
 α)
 όταν πρόκειται για κινητήρες επιβαλλόμενης ανάφλεξης, δήλωση του κατασκευαστή σχετικά με το ελάχιστο ποσοστό διαλείψεων επί συνολικού αριθμού αναφλέξεων, οι οποίες οδηγούν σε εκπομπές που υπερβαίνουν τα όρια που καθορίζονται στο παράρτημα 9Α, εφόσον το συγκεκριμένο ποσοστό διαλείψεων εκδηλώνεται από την αρχή της δοκιμής εκπομπών όπως περιγράφεται στο παράρτημα 4, ή θα μπορούσαν να οδηγήσουν σε υπερθέρμανση του καταλύτη, ή των καταλυτών, πριν από την πρόκληση μη αναστρέψιμης βλάβης·
 β)
 περιγραφή των μέτρων που λαμβάνονται ώστε να αποτρέπεται η παραποίηση και η τροποποίηση του υπολογιστή(-ών) για τον έλεγχο


text:
των εκπομπών, περιλαμβανομένης και της δυνατότητας επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή·
 γ)
 τεκμηρίωση του συστήματος OBD σύμφωνα με τις απαιτήσεις που ορίζονται στο παράρτημα 9Β σημείο 8·
 δ)
 πληροφορίες σχετικά με το σύστημα OBD με σκοπό την πρόσβαση στο σύστημα OBD, σύμφωνα με τις απαιτήσεις του παραρτήματος 14 του παρόντος κανονισμού·
 ε)
 δήλωση συμμόρφωσης των εκπομπών εκτός κύκλου με τις απαιτήσεις του παραρτήματος 10 σημείο 5.1.3 και σημείο 10.
 στ)
 δήλωση συμμόρφωσης της απόδοσης κατά τη χρήση του συστήματος OBD με τις απαιτήσεις του παραρτήματος 9Α προσάρτημα 2·
 ζ)
 το αρχικό σχέδιο για τις δοκιμές κατά τη χρήση σύμφωνα με το παράρτημα 8 σημείο 2.4·
 η)
 όπου αυτό ενδείκνυται, αντίγραφα άλλων εγκρίσεων τύπου με τα σχετικά δεδομένα ώστε να καθίσταται εφικτή η επέκταση εγκρίσεων και ο προσδιορισμός των συντελεστών φθοράς.
 3.1.5.
 Ο κατασκευαστής υποβάλλει στην τεχνική υπηρεσία που είναι αρμόδια για τη διεξαγωγή των δοκιμών έγκρισης τύπου έναν κινητήρα ή, όπου αυτό ενδείκνυται, έναν μητρικό κινητήρα αντιπροσωπευτικό του προς έγκριση τύπου.
 3.1.6.
 Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται έπειτα από έγκριση τύπου δεν ακυρώνουν αυτομάτως την έγκριση τύπου, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιο τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.
 3.2. Αίτηση έγκρισης τύπου για όχημα με εγκεκριμένο σύστημα κινητήρα όσον αφορά τις εκπομπές
 3.2.1.
 Ο κατασκευαστής ή ο εξουσιοδοτημένος εκπρόσωπός του υποβάλλει στην αρχή έγκρισης τύπου αίτηση για έγκριση τύπου οχήματος με εγκεκριμένο σύστημα κινητήρα όσον αφορά τις εκπομπές.
 3.2.2.
 Η αίτηση που αναφέρεται στο σημείο 3.2.1 συντάσσεται σύμφωνα με το υπόδειγμα του εγγράφου πληροφοριών που παρατίθεται στο παράρτημα 1 μέρος 2. Η εν λόγω αίτηση συνοδεύεται από ένα αντίγραφο του πιστοποιητικού έγκρισης τύπου για το σύστημα κινητήρα ή τη σειρά κινητήρων ως χωριστή τεχνική μονάδα.
 3.2.3.
 Ο κατασκευαστής παρέχει ένα πακέτο τεκμηρίωσης που εξηγεί πλήρως τα στοιχεία του συστήματος προειδοποίησης και προτροπής που είναι ενσωματωμένα στο όχημα και απαιτούνται από το παράρτημα 11. Αυτό το πακέτο τεκμηρίωσης παρέχεται σύμφωνα με το σημείο 3.1.3.
 3.2.4.
 Εκτός από τις πληροφορίες που αναφέρονται στο σημείο 3.2.3, ο κατασκευαστής υποβάλλει και τις ακόλουθες πληροφορίες:
 α)
 περιγραφή των μέτρων που λαμβάνονται ώστε να αποτρέπεται η παραποίηση και η τροποποίηση των μονάδων ελέγχου οχήματος που καλύπτονται από τον παρόντα κανονισμό, περιλαμβανομένης και της δυνατότητας επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή·
 β)
 περιγραφή των κατασκευαστικών στοιχείων του συστήματος OBD που είναι ενσωματωμένα στο όχημα σύμφωνα με τις απαιτήσεις του παραρτήματος 9Β σημείο 8·
 γ)
 πληροφορίες που σχετίζονται με τα κατασκευαστικά στοιχεία του συστήματος OBD που είναι ενσωματωμένα στο όχημα με σκοπό την πρόσβαση στο σύστημα OBD·
 δ)
 όπου ενδείκνυται, αντίγραφα άλλων εγκρίσεων τύπου με τα σχετικά στοιχεία για να είναι δυνατή η επέκταση των εγκρίσεων.
 3.2.5.
 Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται έπειτα από έγκριση τύπου δεν ακυρώνουν αυτομάτως την έγκριση τύπου, εκτός εάν τα αρχικά χαρακτηριστικά ή οι τεχνικές παράμετροι αλλάξουν


text:
με τέτοιο τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.
 3.3. Αίτηση έγκρισης τύπου για όχημα όσον αφορά τις εκπομπές
 3.3.1.
 Ο κατασκευαστής ή ο εξουσιοδοτημένος εκπρόσωπός του υποβάλλει στην αρχή έγκρισης τύπου αίτηση για έγκριση τύπου οχήματος όσον αφορά τις εκπομπές.
 3.3.2.
 Η αίτηση που αναφέρεται στο σημείο 3.3.1. συντάσσεται σύμφωνα με το υπόδειγμα του εγγράφου πληροφοριών που παρατίθεται στο παράρτημα 1. Για τον σκοπό αυτόν ισχύει το μέρος 1 και το μέρος 2 του εν λόγω παραρτήματος.
 3.3.3.
 Ο κατασκευαστής παρέχει ένα πακέτο τεκμηρίωσης που εξηγεί πλήρως κάθε σχεδιαστικό στοιχείο που επηρεάζει τις εκπομπές, τη στρατηγική ελέγχου εκπομπών του συστήματος κινητήρα, τα μέσα με τα οποία ελέγχει το σύστημα κινητήρα τις μεταβλητές εξόδου που επηρεάζουν τις εκπομπές, είτε πρόκειται άμεσο είτε για έμμεσο έλεγχο, και εξηγεί πλήρως το σύστημα προειδοποίησης και προτροπής που απαιτείται σύμφωνα με το παράρτημα 11. Αυτό το πακέτο τεκμηρίωσης παρέχεται σύμφωνα με το σημείο 3.1.3.
 3.3.4.
 Εκτός από τις πληροφορίες που αναφέρονται στο σημείο 3.3.3, ο κατασκευαστής υποβάλλει και τις πληροφορίες που απαιτούνται σύμφωνα με το σημείο 3.1.4 στοιχεία α) έως η) και το σημείο 3.2.4 στοιχεία α) έως δ).
 3.3.5.
 Ο κατασκευαστής υποβάλλει στην τεχνική υπηρεσία που είναι αρμόδια για τη διεξαγωγή των δοκιμών έγκρισης τύπου έναν κινητήρα αντιπροσωπευτικό του προς έγκριση τύπου.
 3.3.6.
 Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται έπειτα από έγκριση τύπου δεν ακυρώνουν αυτομάτως την έγκριση τύπου, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιο τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.
 3.4. Αίτηση για έγκριση τύπου διάταξης αντικατάστασης για τον έλεγχο της ρύπανσης ως χωριστής τεχνικής μονάδας
 3.4.1.
 Ο κατασκευαστής υποβάλλει στην αρχή έγκρισης τύπου αίτηση για έγκριση τύπου για έναν τύπο διάταξης αντικατάστασης για τον έλεγχο της ρύπανσης ως χωριστής τεχνικής μονάδας.
 3.4.2.
 Η αίτηση συντάσσεται σύμφωνα με το υπόδειγμα του εγγράφου πληροφοριών που παρατίθεται στο παράρτημα 13 προσάρτημα 1.
 3.4.3.
 Ο κατασκευαστής υποβάλλει δήλωση συμμόρφωσης με τις απαιτήσεις που αφορούν την πρόσβαση σε πληροφορίες σχετικές με το σύστημα OBD.
 3.4.4.
 Ο κατασκευαστής υποβάλλει στην τεχνική υπηρεσία που είναι αρμόδια για την δοκιμή έγκρισης τύπου τα εξής:
 α)
 ένα ή περισσότερα συστήματα κινητήρα του τύπου που εγκρίνεται σύμφωνα με τον παρόντα κανονισμό, εξοπλισμένα με καινούρια αρχική διάταξη για τον έλεγχο της ρύπανσης·
 β)
 ένα δείγμα του τύπου της διάταξης αντικατάστασης για τον έλεγχο της ρύπανσης·
 γ)
 ένα επιπλέον δείγμα του τύπου της διάταξης αντικατάστασης για τον έλεγχο της ρύπανσης, σε περίπτωση διάταξης αντικατάστασης για τον έλεγχο της ρύπανσης που προορίζεται να τοποθετηθεί σε όχημα εξοπλισμένο με σύστημα OBD.
 3.4.5.
 Για τους σκοπούς του στοιχείου α) του σημείου 3.4.4, οι προς δοκιμή κινητήρες επιλέγονται από τον αιτούντα με τη σύμφωνη γνώμη της αρχής έγκρισης τύπου.
 Οι συνθήκες δοκιμής συμμορφώνονται με τις απαιτήσεις που καθορίζονται στο παράρτημα 4 σημείο 6.
 Οι προς δοκιμή κινητήρες ανταποκρίνονται στις ακόλουθες απαιτήσεις:
 α)
 δεν παρουσιάζουν ελαττώματα στο σύστημα ελέγχου εκπομπών·
 β)
 τυχόν αρχικά εξαρτήματα που συνδέονται με τις εκπομπές, τα


text:
οποία παρουσιάζουν δυσλειτουργίες ή υπερβολική φθορά, επισκευάζονται ή αντικαθίστανται·
 γ)
 ρυθμίζονται σωστά και σύμφωνα με τις προδιαγραφές του κατασκευαστή πριν από τη διεξαγωγή των δοκιμών εκπομπών.
 3.4.6.
 Για τους σκοπούς του σημείου 3.4.4 στοιχεία (β) και (γ), το δείγμα φέρει ευανάγνωστη και ανεξίτηλη σήμανση με την εμπορική επωνυμία ή το σήμα του αιτούντος και τον εμπορικό χαρακτηρισμό του.
 3.4.7.
 Για τους σκοπούς του σημείου 3.4.4 στοιχείο γ), το δείγμα είναι ένα κατάλληλο φθαρμένο κατασκευαστικό στοιχείο.
 4. ΕΓΚΡΙΣΗ
 4.1. Προκειμένου να λάβει έγκριση τύπου για ένα σύστημα κινητήρα ή μια σειρά κινητήρων ως χωριστή τεχνική μονάδα, έγκριση τύπου για ένα όχημα με εγκεκριμένο σύστημα κινητήρα όσον αφορά τις εκπομπές ή έγκριση τύπου για ένα όχημα όσον αφορά τις εκπομπές, ο κατασκευαστής οφείλει να αποδείξει, σύμφωνα με τις διατάξεις του παρόντος κανονισμού, ότι τα οχήματα ή τα συστήματα κινητήρα υποβάλλονται σε δοκιμές και συμμορφώνονται με τις απαιτήσεις που ορίζονται στο σημείο 5 και στα παραρτήματα 4, 6, 7, 9Α, 9Γ, 10, 11 και 12. Ο κατασκευαστής διασφαλίζει, επίσης, τη συμμόρφωση με τις προδιαγραφές των καυσίμων αναφοράς που ορίζονται στο παράρτημα 5.
 Προκειμένου να λάβει έγκριση τύπου για όχημα με εγκεκριμένο σύστημα κινητήρα όσον αφορά τις εκπομπές ή έγκριση τύπου για ένα όχημα όσον αφορά τις εκπομπές, ο κατασκευαστής διασφαλίζει τη συμμόρφωση με τις απαιτήσεις εγκατάστασης που καθορίζονται στο σημείο 6.
 4.2. Προκειμένου να εξασφαλίσει επέκταση της έγκρισης τύπου όσον αφορά τις εκπομπές για ένα όχημα εγκεκριμένου τύπου με βάση τον παρόντα κανονισμό, το οποίο έχει μάζα αναφοράς που υπερβαίνει τα 2 380 kg αλλά δεν υπερβαίνει τα 2 610 kg, ο κατασκευαστής οφείλει διασφαλίζει τη συμμόρφωση με τις απαιτήσεις που καθορίζονται στο παράρτημα 12 προσάρτημα 1.
 4.3. Προκειμένου να λάβει έγκριση τύπου για κινητήρα ή μια σειρά κινητήρων διπλού καυσίμου ως χωριστή τεχνική μονάδα, έγκριση τύπου για ένα όχημα διπλού καυσίμου με εγκεκριμένο σύστημα κινητήρα διπλού καυσίμου όσον αφορά τις εκπομπές ή έγκριση τύπου για ένα όχημα διπλού καυσίμου όσον αφορά τις εκπομπές, ο κατασκευαστής οφείλει, εκτός από τις απαιτήσεις του σημείου 4.1, να αποδείξει ότι το όχημα ή ο κινητήρας διπλού καυσίμου υποβάλλονται στις δοκιμές και συμμορφώνονται με τις απαιτήσεις του παραρτήματος 15.
 4.4. Προς συμπλήρωση (3)
 4.5. Προκειμένου να λάβει έγκριση τύπου για ένα σύστημα κινητήρα ή μια σειρά κινητήρων ως χωριστή τεχνική μονάδα ή έγκριση τύπου για ένα όχημα όσον αφορά τις εκπομπές, ο κατασκευαστής διασφαλίζει τη συμμόρφωση με τις απαιτήσεις σχετικά με την κλίμακα καυσίμων για χορήγηση έγκρισης για σύνηθες καύσιμο ή, σε περίπτωση κινητήρα επιβαλλόμενης ανάφλεξης με φυσικό αέριο και υγραέριο (LPG), για χορήγηση έγκρισης για περιορισμένη κλίμακα καυσίμων όπως ορίζεται στο σημείο 4.6.
 4.5.1. Πίνακες στους οποίους συνοψίζονται οι απαιτήσεις για την έγκριση κινητήρων φυσικού αερίου (NG), υγραερίου (LPG) και διπλού καυσίμου παρέχονται στο προσάρτημα 4.
 4.6. Απαιτήσεις για την έγκριση τύπου για σύνηθες καύσιμο
 Έγκριση για σύνηθες καύσιμο χορηγείται σύμφωνα με τις απαιτήσεις που ορίζονται στα σημεία 4.6.1 έως 4.6.6.1.
 4.6.1. Ο μητρικός κινητήρας ικανοποιεί τις απαιτήσεις του παρόντος κανονισμού σχετικά με τα κατάλληλα καύσιμα αναφοράς που ορίζονται στο παράρτημα 5. Ειδικές απαιτήσεις ισχύουν για


text:
τους κινητήρες που τροφοδοτούνται με φυσικό αέριο/βιομεθάνιο (συμπεριλαμβανομένων των κινητήρων διπλού καυσίμου), όπως ορίζεται στο σημείο 4.6.3.
 4.6.2. Εάν ο κατασκευαστής επιτρέπει τη λειτουργία της σειράς κινητήρων με καύσιμα του εμπορίου που δεν καλύπτονται από τα καύσιμα αναφοράς που περιλαμβάνονται στο παράρτημα 5 ή από τα σχετικά πρότυπα καυσίμων της αγοράς (π.χ. πρότυπα EN 228 CEN όταν πρόκειται για αμόλυβδη βενζίνη και πρότυπο EN 590 CEN όταν πρόκειται για ντίζελ), όπως η λειτουργία με καύσιμο B100, εκτός από τις απαιτήσεις του σημείου 4.6.1, ο κατασκευαστής:
 α)
 δηλώνει τα καύσιμα με τα οποία μπορεί να λειτουργεί η σειρά κινητήρων στο σημείο 3.2.2.2.1 του μέρους 1 του παραρτήματος 1·
 β)
 αποδεικνύει ότι ο μητρικός κινητήρας είναι σε θέση να ικανοποιεί τις απαιτήσεις του παρόντος κανονισμού με τα δηλούμενα καύσιμα·
 γ)
 ικανοποιεί τις απαιτήσεις περί συμμόρφωσης κατά τη χρήση που ορίζονται στο σημείο 9 σχετικά με τα δηλούμενα καύσιμα, περιλαμβανομένου και οποιουδήποτε μείγματος δηλούμενων καυσίμων και σχετικών καυσίμων του εμπορίου, καθώς και τις απαιτήσεις των σχετικών προτύπων.
 4.6.3. Στην περίπτωση κινητήρα που τροφοδοτείται με φυσικό αέριο/βιομεθάνιο, ο κατασκευαστής αποδεικνύει την ικανότητα προσαρμογής του μητρικού κινητήρα σε οποιαδήποτε σύνθεση καυσίμου που μπορεί να κυκλοφορεί στην αγορά.
 4.6.3.1. Στην περίπτωση του πεπιεσμένου φυσικού αερίου/βιομεθανίου υπάρχουν συνήθως δύο είδη καυσίμων, καύσιμο υψηλής θερμογόνου δύναμης (αέριο H) και χαμηλής θερμογόνου δύναμης (αέριο L), αλλά με σημαντικό εύρος αξίας και στις δύο κλίμακες· διαφέρουν σημαντικά ως προς το ενεργειακό τους περιεχόμενο, που εκφράζεται από το δείκτη Wobbe, και ως προς το συντελεστή μεταβολής του λ (Sλ). Φυσικά αέρια με συντελεστή μεταβολής του λ μεταξύ 0.89 και 1.08 (0.89 ≤ Sλ ≤ 1.08) θεωρείται ότι ανήκουν στην κλίμακα H, ενώ φυσικά αέρια με συντελεστή μεταβολής του λ μεταξύ του 1,08 και 1.19 (1.08 ≤ Sλ ≤ 1.19) θεωρείται ότι ανήκουν στην κλίμακα L. Η σύνθεση των καυσίμων αναφοράς εκφράζει τις ακραίες διακυμάνσεις του Sλ.
 Ο μητρικός κινητήρας ικανοποιεί τις απαιτήσεις του παρόντος κανονισμού σχετικά με τα καύσιμα αναφοράς GR (καύσιμο 1) και G25 (καύσιμο 2), όπως καθορίζεται στο παράρτημα 5, χωρίς καμία μη αυτόματη αναπροσαρμογή στο σύστημα τροφοδοσίας καυσίμου του κινητήρα μεταξύ των δύο δοκιμών (απαιτείται αυτοαναπροσαρμογή). Επιτρέπεται ένας γύρος προσαρμογής κατά τη διάρκεια ενός θερμού κύκλου WHTC χωρίς μετρήσεις μετά την αλλαγή του καυσίμου. Μετά τον γύρο προσαρμογής, ο κινητήρας ψύχεται σύμφωνα με το παράρτημα 4 σημείο 7.6.1.
 4.6.3.1.1.
 Ύστερα από αίτημα του κατασκευαστή, ο κινητήρας μπορεί να δοκιμάζεται και με τρίτο καύσιμο (καύσιμο 3), εάν η τιμή του συντελεστή μεταβολής του λ (Sλ) βρίσκεται μεταξύ των τιμών 0.89 (δηλαδή τη χαμηλότερη κλίμακα του GR) και 1.19 (δηλαδή την ανώτερη κλίμακα του G25), π.χ. όταν το καύσιμο 3 είναι καύσιμο του εμπορίου. Τα αποτελέσματα της δοκιμής αυτής μπορούν να χρησιμοποιούνται ως βάση για την αξιολόγηση της συμμόρφωσης της παραγωγής.
 4.6.3.2. Στην περίπτωση υγροποιημένου φυσικού αερίου/υγροποιημένου βιομεθανίου (LNG) ο μητρικός κινητήρας ικανοποιεί τις απαιτήσεις του παρόντος κανονισμού σχετικά με τα καύσιμα αναφοράς GR (καύσιμο 1) και G20 (καύσιμο 2), όπως καθορίζεται στο παράρτημα 5, χωρίς καμία μη αυτόματη αναπροσαρμογή στο σύστημα τροφοδοσίας καυσίμου του κινητήρα μεταξύ των δύο δοκιμών


text:
(απαιτείται αυτοαναπροσαρμογή). Επιτρέπεται ένας γύρος προσαρμογής κατά τη διάρκεια ενός θερμού κύκλου WHTC χωρίς μετρήσεις μετά την αλλαγή του καυσίμου. Μετά τον γύρο προσαρμογής, ο κινητήρας ψύχεται σύμφωνα με το παράρτημα 4 σημείο 7.6.1.
 4.6.4. Στην περίπτωση κινητήρα που τροφοδοτείται με πεπιεσμένο φυσικό αέριο/βιομεθάνιο (CNG), ο οποίος προσαρμόζεται αυτόματα αφενός για την κλίμακα αερίου H και αφετέρου για την κλίμακα L και αλλάζει μεταξύ των δύο μέσω διακόπτη, ο μητρικός κινητήρας δοκιμάζεται με τα δύο αντίστοιχα καύσιμα αναφοράς όπως προβλέπεται στο παράρτημα 5 για κάθε κλίμακα και σε κάθε θέση του διακόπτη. Τα καύσιμα είναι GR (καύσιμο 1) και G23 (καύσιμο 3) για την κλίμακα αερίων H καθώς και G25 (καύσιμο 2) και G23 (καύσιμο 3) για την κλίμακα αερίων L. Ο μητρικός κινητήρας ικανοποιεί τις απαιτήσεις του παρόντος κανονισμού και στις δύο θέσεις του διακόπτη, χωρίς αναπροσαρμογή στην τροφοδοσία καυσίμου μεταξύ των δύο δοκιμών σε κάθε θέση του διακόπτη. Επιτρέπεται ένας γύρος προσαρμογής κατά τη διάρκεια ενός θερμού κύκλου WHTC χωρίς μετρήσεις μετά την αλλαγή του καυσίμου. Μετά τον γύρο προσαρμογής, ο κινητήρας ψύχεται σύμφωνα με το παράρτημα 4 σημείο 7.6.1.
 4.6.4.1. Ύστερα από αίτημα του κατασκευαστή, ο κινητήρας μπορεί να δοκιμάζεται και με τρίτο καύσιμο αντί του G23 (καύσιμο 3), εάν η τιμή του συντελεστή μεταβολής του λ (Sλ) βρίσκεται μεταξύ των τιμών 0.89 (δηλαδή τη χαμηλότερη κλίμακα του GR) και 1.19 (δηλαδή την ανώτερη κλίμακα του G25), π.χ. όταν το καύσιμο 3 είναι καύσιμο του εμπορίου. Τα αποτελέσματα της δοκιμής αυτής μπορούν να χρησιμοποιούνται ως βάση για την αξιολόγηση της συμμόρφωσης της παραγωγής.
 4.6.5. Στην περίπτωση κινητήρων φυσικού αερίου, ο λόγος των αποτελεσμάτων εκπομπής «r» καθορίζεται για έκαστο ρύπο ως εξής:
 ή
 και
 4.6.6. Στην περίπτωση του υγραερίου (LPG), ο κατασκευαστής αποδεικνύει την ικανότητα προσαρμογής του μητρικού κινητήρα σε οποιαδήποτε σύνθεση καυσίμου που μπορεί να κυκλοφορεί στην αγορά.
 Στην περίπτωση του LPG, υπάρχουν διακυμάνσεις στην αναλογία C3/C4. Οι διακυμάνσεις αυτές αντανακλώνται στα καύσιμα αναφοράς. Ο μητρικός κινητήρας ικανοποιεί τις απαιτήσεις εκπομπών με τα καύσιμα αναφοράς Α και Β, όπως ορίζεται στο παράρτημα 5 χωρίς καμία αναπροσαρμογή στην τροφοδοσία καυσίμου μεταξύ των δύο δοκιμών. Επιτρέπεται ένας γύρος προσαρμογής κατά τη διάρκεια ενός θερμού κύκλου WHTC χωρίς μετρήσεις μετά την αλλαγή του καυσίμου. Μετά τον γύρο προσαρμογής, ο κινητήρας ψύχεται σύμφωνα με το παράρτημα 4 σημείο 7.6.1.
 4.6.6.1. Για κάθε ρύπο, προσδιορίζεται ο λόγος «r» των σχετικών με τις εκπομπές αποτελεσμάτων ως εξής:
 4.7. Απαιτήσεις σχετικά με την έγκριση τύπου για περιορισμένη κλίμακα καυσίμων όταν πρόκειται για κινητήρες επιβαλλόμενης ανάφλεξης που τροφοδοτούνται με πεπιεσμένο φυσικό αέριο/βιομεθάνιο (CNG) ή υγραέριο (LPG).
 4.7.1. Έγκριση τύπου εκπομπών καυσαερίων κινητήρα που τροφοδοτείται με φυσικό αέριο και έχει σχεδιαστεί είτε για την κλίμακα αερίου Η είτε για την κλίμακα αερίου L.
 4.7.1.1. Ο μητρικός κινητήρας δοκιμάζεται με το σχετικό καύσιμο αναφοράς, όπως καθορίζεται στο παράρτημα 5, για την αντίστοιχη κλίμακα. Τα καύσιμα είναι GR (καύσιμο 1) και G23 (καύσιμο 3) για την κλίμακα αερίων H καθώς και G25 (καύσιμο 2) και G23 (καύσιμο 3) για την κλίμακα αερίων L. Ο μητρικός κινητήρας ικανοποιεί τις


text:
απαιτήσεις του παρόντος κανονισμού χωρίς καμία αναπροσαρμογή στην τροφοδοσία καυσίμου μεταξύ των δύο δοκιμών. Επιτρέπεται ένας γύρος προσαρμογής κατά τη διάρκεια ενός θερμού κύκλου WHTC χωρίς μετρήσεις μετά την αλλαγή του καυσίμου. Μετά τον γύρο προσαρμογής, ο κινητήρας ψύχεται σύμφωνα με το παράρτημα 4 σημείο 7.6.1.
 4.7.1.2. Ύστερα από αίτημα του κατασκευαστή, ο κινητήρας μπορεί να δοκιμάζεται και με τρίτο καύσιμο αντί του G23 (καύσιμο 3), εάν η τιμή του συντελεστή μεταβολής του λ (Sλ) βρίσκεται μεταξύ των τιμών 0.89 (δηλαδή τη χαμηλότερη κλίμακα του GR) και 1.19 (δηλαδή την ανώτερη κλίμακα του G25), π.χ. όταν το καύσιμο 3 είναι καύσιμο του εμπορίου. Τα αποτελέσματα της δοκιμής αυτής μπορούν να χρησιμοποιούνται ως βάση για την αξιολόγηση της συμμόρφωσης της παραγωγής.
 4.7.1.3. Για κάθε ρύπο, προσδιορίζεται ο λόγος «r» των σχετικών με τις εκπομπές αποτελεσμάτων ως εξής:
 ή
 και
 4.7.1.4. Κατά την παράδοση στον πελάτη ο κινητήρας φέρει ετικέτα, όπως καθορίζεται στο σημείο 4.12.8, στην οποία αναγράφεται η κλίμακα αερίου για την οποία έχει εγκριθεί ο κινητήρας.
 4.7.2. Έγκριση τύπου για εκπομπές καυσαερίων ενός κινητήρα που τροφοδοτείται με φυσικό αέριο ή υγραέριο (LPG) και έχει σχεδιαστεί για λειτουργία με μία συγκεκριμένη σύνθεση καυσίμου.
 4.7.2.1. Ο μητρικός κινητήρας ικανοποιεί τις απαιτήσεις εκπομπών με τα καύσιμα αναφοράς GR και G25, προκειμένου για φυσικό αέριο, ή με τα καύσιμα αναφοράς A και B στην περίπτωση του υγραερίου, όπως καθορίζονται στο παράρτημα 5. Μεταξύ των δοκιμών, επιτρέπεται μικρορύθμιση του συστήματος τροφοδοσίας καυσίμου. Η εν λόγω μικρορύθμιση θα συνίσταται σε αναβαθμονόμηση της βάσης δεδομένων της τροφοδοσίας καυσίμου, χωρίς καμία μεταβολή της βασικής στρατηγικής ελέγχου ούτε της βασικής διάρθρωσης της βάσης δεδομένων. Εάν είναι απαραίτητο, επιτρέπεται η ανταλλαγή εξαρτημάτων που συνδέονται άμεσα με το μέγεθος της ροής καυσίμου, όπως ακροφυσίων εγχυτήρων.
 4.7.2.2. Κατόπιν αιτήματος του κατασκευαστή, ο κινητήρας μπορεί να δοκιμάζεται με τα καύσιμα αναφοράς GR και G23 ή με τα καύσιμα αναφοράς G25 και G23, οπότε η έγκριση τύπου ισχύει μόνο για την κλίμακα αερίου H ή την κλίμακα αερίου L αντίστοιχα.
 4.7.2.3. Κατά την παράδοση στον πελάτη ο κινητήρας φέρει ετικέτα, όπως ορίζεται στο σημείο 4.12.8, στην οποία αναγράφεται η σύνθεση καυσίμου για την οποία έχει βαθμονομηθεί ο κινητήρας.
 4.8. Απαιτήσεις σχετικά με την έγκριση τύπου για συγκεκριμένο καύσιμο όταν πρόκειται για κινητήρες που τροφοδοτούνται με υγροποιημένο φυσικό αέριο/υγροποιημένο βιομεθάνιο (LNG)
 Στην περίπτωση υγροποιημένου φυσικού αερίου/υγροποιημένου βιομεθανίου, χορηγείται έγκριση τύπου για συγκεκριμένο καύσιμο σύμφωνα με τις απαιτήσεις που καθορίζονται στα σημεία 4.8.1 έως 4.8.2.
 4.8.1. Όροι για την υποβολή αίτησης χορήγησης έγκρισης τύπου για συγκεκριμένο καύσιμο όταν πρόκειται για κινητήρες που τροφοδοτούνται με υγροποιημένο φυσικό αέριο/υγροποιημένο βιομεθάνιο (LNG).
 4.8.1.1. Ο κατασκευαστής μπορεί να υποβάλει αίτηση έγκρισης τύπου για συγκεκριμένο καύσιμο στην περίπτωση κινητήρα που βαθμονομείται για συγκεκριμένη σύνθεση LNG (4) με αποτέλεσμα συντελεστή μεταβολής του λ ο οποίος δεν διαφέρει περισσότερο από 3 τοις εκατό από τον συντελεστή μεταβολής του λ για το καύσιμο G20 που ορίζεται στο παράρτημα 5 και η περιεκτικότητα του οποίου σε αιθάνιο δεν υπερβαίνει το 1.5 τοις εκατό.
 4.8.1.2. Σε όλες τις άλλες περιπτώσεις ο κατασκευαστής υποβάλλει αίτηση για έγκριση


text:
τύπου συνήθους καυσίμου σύμφωνα με τις προδιαγραφές του σημείου 4.6.3.2.
 4.8.2. Ειδικές απαιτήσεις δοκιμών στην περίπτωση έγκρισης τύπου για συγκεκριμένο καύσιμο (LNG).
 4.8.2.1. Στην περίπτωση σειράς κινητήρων της οποίας οι κινητήρες βαθμονομούνται για μια συγκεκριμένη σύνθεση LNG2 με αποτέλεσμα συντελεστή μεταβολής του λ ο οποίος δεν διαφέρει περισσότερο από 3 τοις εκατό από τον συντελεστή μεταβολής του λ για το καύσιμο G20 που ορίζεται στο παράρτημα 5 και η περιεκτικότητα του οποίου σε αιθάνιο δεν υπερβαίνει το 1.5 τοις εκατό, ο μητρικός κινητήρας υποβάλλεται σε δοκιμή μόνο για το αέριο καύσιμο αναφοράς G20, όπως καθορίζεται στο παράρτημα 5.
 4.9. Έγκριση τύπου των εκπομπών καυσαερίων ενός μέλους σειράς κινητήρων
 4.9.1. Με την εξαίρεση της περίπτωσης που αναφέρεται στο σημείο 4.8.2, η έγκριση τύπου του μητρικού κινητήρα επεκτείνεται σε όλα τα μέλη της σειράς χωρίς περαιτέρω δοκιμή, για οποιαδήποτε σύνθεση καυσίμου εντός της κλίμακας για την οποία έχει εγκριθεί ο μητρικός κινητήρας (στην περίπτωση των κινητήρων που περιγράφονται στο σημείο 4.7.2) ή για την ίδια κλίμακα καυσίμου (στην περίπτωση των κινητήρων που περιγράφονται στο σημείο 4.6 ή το σημείο 4.7) για την οποία έχει λάβει έγκριση τύπου ο μητρικός κινητήρας.
 4.9.2. Εάν η τεχνική υπηρεσία διαπιστώσει ότι, όσον αφορά τον επιλεγμένο μητρικό κινητήρα, η υποβληθείσα αίτηση δεν αντιπροσωπεύει πλήρως τη σειρά κινητήρων που ορίζεται στο παράρτημα 1 μέρος 1, μπορεί να επιλέξει και να υποβάλλει σε δοκιμή έναν εναλλακτικό κινητήρα και, εάν κριθεί απαραίτητο, έναν συμπληρωματικό κινητήρα αναφοράς.
 4.10. Απαιτήσεις σχετικά με την έγκριση των ενσωματωμένων συστημάτων διάγνωσης (OBD)
 4.10.1. Οι κατασκευαστές διασφαλίζουν ότι όλα τα συστήματα κινητήρων και οχήματα είναι εξοπλισμένα με σύστημα OBD.
 4.10.2. Το σύστημα OBD σχεδιάζεται, κατασκευάζεται και εγκαθίσταται σε ένα όχημα σύμφωνα με το παράρτημα 9Α έτσι ώστε να του δίνει τη δυνατότητα να εντοπίζει, να καταγράφει και να κοινοποιεί τους τύπους φθοράς ή δυσλειτουργίας που ορίζονται στο εν λόγω παράρτημα καθόλη τη διάρκεια ζωής του οχήματος.
 4.10.3. Ο κατασκευαστής διασφαλίζει ότι το σύστημα OBD συμμορφώνεται με τις απαιτήσεις που ορίζονται στο παράρτημα 9Α, περιλαμβανομένων και των απαιτήσεων περί απόδοσης κατά τη χρήση, σε όλες τις κανονικές και λογικά προβλέψιμες οδηγικές συνθήκες, περιλαμβανομένων και των συνθηκών κανονικής χρήσης που ορίζονται στο παράρτημα 9Β.
 4.10.4. Όταν υποβάλλεται σε δοκιμή με ένα κατάλληλο φθαρμένο κατασκευαστικό στοιχείο, ο δείκτης δυσλειτουργίας του συστήματος OBD ενεργοποιείται σύμφωνα με το παράρτημα 9Β. Ο δείκτης δυσλειτουργίας του συστήματος OBD μπορεί να ενεργοποιηθεί και σε επίπεδα εκπομπών μικρότερα των κατώτατων οριακών τιμών του συστήματος OBD που ορίζονται στο παράρτημα 9Α.
 4.10.5. Ο κατασκευαστής διασφαλίζει τη συμμόρφωση με τις διατάξεις περί της απόδοσης κατά τη χρήση μιας σειράς κινητήρων με σύστημα OBD που καθορίζονται στο παράρτημα 9Α.
 4.10.6. Τα δεδομένα που σχετίζονται με την απόδοση κατά τη χρήση του συστήματος OBD αποθηκεύονται και είναι διαθέσιμα χωρίς κρυπτογράφηση μέσω του πρότυπου πρωτοκόλλου επικοινωνίας OBD από το σύστημα OBD σύμφωνα με τις διατάξεις του παραρτήματος 9Α.
 4.10.7. Κατ’ επιλογή του κατασκευαστή, έως την ημερομηνία που καθορίζεται στο σημείο 13.2.3 για τις νέες εγκρίσεις τύπου, τα συστήματα OBD είναι δυνατόν να συμμορφώνονται με εναλλακτικές διατάξεις, όπως ορίζεται στο παράρτημα


text:
9Α και αναφέρεται στην παρούσα παράγραφο.
 4.10.8. Κατ’ επιλογή του κατασκευαστή, έως την ημερομηνία που καθορίζεται στο σημείο 13.2.2 για τις νέες εγκρίσεις τύπου, μπορεί να χρησιμοποιεί εναλλακτικές διατάξεις για την παρακολούθηση του φίλτρου σωματιδίων ντίζελ (DPF) όπως ορίζεται στο παράρτημα 9Α σημείο 2.3.2.2.
 4.11. Απαιτήσεις σχετικά με την έγκριση διατάξεων αντικατάστασης για τον έλεγχο της ρύπανσης
 4.11.1. Ο κατασκευαστής διασφαλίζει ότι οι διατάξεις αντικατάστασης για τον έλεγχο της ρύπανσης που προορίζονται για τοποθέτηση σε συστήματα κινητήρα ή οχήματα τα οποία έχουν λάβει έγκριση τύπου και καλύπτονται από τον παρόντα κανονισμό έχουν λάβει και αυτές έγκριση τύπου ως χωριστές τεχνικές μονάδες σύμφωνα με τις απαιτήσεις των σημείων 4.11.2 έως 4.11.5.
 Οι καταλυτικοί μετατροπείς, τα συστήματα εξουδετέρωσης NOx και τα φίλτρα σωματιδίων θεωρούνται διατάξεις ελέγχου της ρύπανσης για τους σκοπούς του παρόντος κανονισμού.
 4.11.2. Οι αρχικές διατάξεις αντικατάστασης για τον έλεγχο της ρύπανσης, οι οποίες εμπίπτουν στον τύπο που καλύπτεται από το σημείο 3.2.12 του παραρτήματος 1 μέρος 1 και προορίζονται για τοποθέτηση σε όχημα στο οποίο αναφέρεται το σχετικό έγγραφο έγκρισης τύπου, δεν χρειάζεται να συμμορφώνονται με όλες τις διατάξεις του παραρτήματος 13 υπό την προϋπόθεση ότι πληρούν τις απαιτήσεις των σημείων 2.1, 2.2 και 2.3 του εν λόγω παραρτήματος.
 4.11.3. Ο κατασκευαστής διασφαλίζει ότι η αρχική διάταξη ελέγχου της ρύπανσης φέρει σήμανση ταυτοποίησης.
 4.11.4. Η σήμανση ταυτοποίησης που αναφέρεται στο σημείο 4.11.3 περιλαμβάνει τα ακόλουθα:
 α)
 την επωνυμία ή το εμπορικό σήμα του κατασκευαστή του οχήματος ή του κινητήρα·
 β)
 τη μάρκα και τον προσδιοριστικό αριθμό εξαρτήματος της αρχικής διάταξης ελέγχου της ρύπανσης, όπως καταγράφονται στις πληροφορίες που αναφέρονται στο σημείο 3.2.12.2 του παραρτήματος 1 μέρος 1.
 4.11.5. Οι διατάξεις αντικατάστασης για τον έλεγχο της ρύπανσης λαμβάνουν έγκριση τύπου αποκλειστικά και μόνο σύμφωνα με τον παρόντα κανονισμό αφού θεσπιστούν οι ειδικές απαιτήσεις δοκιμών στο παράρτημα 13 του παρόντος κανονισμού (5).
 4.12. Σήματα έγκρισης και επισήμανση για συστήματα κινητήρων και οχήματα
 4.12.1. Για κάθε τύπο που εγκρίνεται χορηγείται αριθμός έγκρισης. Τα δύο πρώτα ψηφία του (σήμερα 06, που αντιστοιχούν στη σειρά τροπολογιών 06) δείχνουν τη σειρά τροπολογιών που περιλαμβάνει τις πλέον πρόσφατες σημαντικές τεχνικές τροπολογίες που επήλθαν στον κανονισμό κατά το χρόνο έκδοσης της έγκρισης. Το ίδιο συμβαλλόμενο μέρος δεν δίδει τον ίδιο αριθμό σε άλλο τύπο κινητήρων ή οχημάτων.
 4.12.2. Η ειδοποίηση για την έγκριση ή την επέκταση ή την απόρριψη της έγκρισης ή την οριστική παύση της παραγωγής τύπου κινητήρα ή τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στα παραρτήματα 2Α και 2Β του παρόντος κανονισμού, ανάλογα με την περίπτωση. Κοινοποιούνται επίσης οι τιμές που μετρούνται κατά τη δοκιμή τύπου.
 4.12.3. Σε κάθε κινητήρα που συμμορφώνεται με τύπο κινητήρα εγκεκριμένο δυνάμει του παρόντος κανονισμού ή σε κάθε όχημα που συμμορφώνεται με τύπο οχήματος εγκεκριμένο δυνάμει του παρόντος κανονισμού τοποθετείται εμφανώς και σε εύκολα προσιτή θέση διεθνές σήμα έγκρισης αποτελούμενο από:
 4.12.3.1.
 κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η


text:
οποία χορήγησε την έγκριση (6)·
 4.12.3.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στο σημείο 4.12.3.1·
 4.12.3.3.
 το σήμα έγκρισης περιλαμβάνει, επίσης, μια παύλα και έναν επιπλέον χαρακτήρα μετά τον αριθμό έγκρισης, σκοπός του οποίου είναι η διάκριση του σταδίου για το οποίο χορηγήθηκε η έγκριση σύμφωνα με το σημείο 13.2· η ερμηνεία των χαρακτήρων αυτών περιλαμβάνεται στον πίνακα 1 του παραρτήματος 3.
 4.12.3.3.1.
 Για τους κινητήρες ανάφλεξης με συμπίεση που τροφοδοτούνται με ντίζελ το σήμα έγκρισης περιλαμβάνει τον χαρακτήρα «D» μετά το σύμβολο της χώρας, με σκοπό να διακρίνεται ο τύπος κινητήρα για τον οποίο χορηγήθηκε η έγκριση.
 4.12.3.3.2.
 Για τους κινητήρες ανάφλεξης με συμπίεση που τροφοδοτούνται με αιθανόλη (ED95) το σήμα έγκρισης περιλαμβάνει τους χαρακτήρες «ED» μετά το σύμβολο της χώρας, με σκοπό να διακρίνεται ο τύπος κινητήρα για τον οποίο χορηγήθηκε η έγκριση.
 4.12.3.3.3.
 Για τους κινητήρες επιβαλλόμενης ανάφλεξης που τροφοδοτούνται με αιθανόλη (ED85) το σήμα έγκρισης περιλαμβάνει τους χαρακτήρες «E85» μετά το σύμβολο της χώρας, με σκοπό να διακρίνεται ο τύπος κινητήρα για τον οποίο χορηγήθηκε η έγκριση.
 4.12.3.3.4.
 Για τους κινητήρες επιβαλλόμενης ανάφλεξης που τροφοδοτούνται με βενζίνη το σήμα έγκρισης περιλαμβάνει τον χαρακτήρα «P» μετά το σύμβολο της χώρας, με σκοπό να διακρίνεται ο τύπος κινητήρα για τον οποίο χορηγήθηκε η έγκριση.
 4.12.3.3.5.
 Για τους κινητήρες επιβαλλόμενης ανάφλεξης που τροφοδοτούνται με υγραέριο το σήμα έγκρισης περιλαμβάνει τον χαρακτήρα «Q» μετά το σύμβολο της χώρας, με σκοπό να διακρίνεται ο τύπος κινητήρα για τον οποίο χορηγήθηκε η έγκριση.
 4.12.3.3.6.
 Για τους κινητήρες που τροφοδοτούνται με φυσικό αέριο το σήμα έγκρισης περιλαμβάνει έναν ή περισσότερους χαρακτήρα(-ες) μετά το σύμβολο της χώρας, με σκοπό να διακρίνεται η κλίμακα αερίου για την οποία χορηγήθηκε η έγκριση. Ο χαρακτήρας ή οι χαρακτήρες αυτοί είναι οι ακόλουθοι:
 α)
 «Η» προκειμένου για κινητήρα που εγκρίνεται και βαθμονομείται για την κλίμακα αερίου Η·
 β)
 «L» προκειμένου για κινητήρα που εγκρίνεται και βαθμονομείται για την κλίμακα αερίου L·
 γ)
 «HL» προκειμένου για κινητήρα που εγκρίνεται και βαθμονομείται και για τις δύο κλίμακες αερίου Η και L·
 δ)
 «Ht» προκειμένου για κινητήρα που εγκρίνεται και βαθμονομείται για συγκεκριμένη σύνθεση αερίου της κλίμακας Η, και μπορεί να μετατραπεί για άλλο συγκεκριμένο αέριο της ίδιας κλίμακας με μικρορύθμιση της τροφοδοσίας καυσίμου·
 ε)
 «Lt» προκειμένου για κινητήρα που εγκρίνεται και βαθμονομείται για συγκεκριμένη σύνθεση αερίου της κλίμακας L, και μπορεί να μετατραπεί για άλλο συγκεκριμένο αέριο της ίδιας κλίμακας με μικρορύθμιση της τροφοδοσίας καυσίμου·
 στ)
 «HLt» προκειμένου για κινητήρα που εγκρίνεται και βαθμονομείται για συγκεκριμένη σύνθεση αερίου είτε της κλίμακας Η είτε της κλίμακας L, και μπορεί να μετατραπεί για άλλο συγκεκριμένο αέριο είτε της κλίμακας αερίων Η είτε της κλίμακας L, με μικρορύθμιση της τροφοδοσίας καυσίμου·
 ζ)
 LNG20 στην περίπτωση κινητήρα που εγκρίνεται και βαθμονομείται για συγκεκριμένη σύνθεση υγροποιημένου φυσικού αερίου/υγροποιημένου βιομεθανίου με αποτέλεσμα συντελεστή μεταβολής του λ ο οποίος δεν διαφέρει περισσότερο από 3 τοις εκατό από τον συντελεστή μεταβολής του λ για το καύσιμο G20 που ορίζεται στο παράρτημα 5


text:
και η περιεκτικότητα του οποίου σε αιθάνιο δεν υπερβαίνει το 1.5 τοις εκατό·
 η)
 LNG στην περίπτωση κινητήρα που εγκρίνεται και βαθμονομείται για οποιαδήποτε άλλη σύνθεση υγροποιημένου φυσικού αερίου/υγροποιημένου βιομεθανίου.
 4.12.3.3.7.
 Για τους κινητήρες διπλού καυσίμου το σήμα έγκρισης περιλαμβάνει μια σειρά χαρακτήρων μετά το σύμβολο της χώρας, με σκοπό να διακρίνεται για ποιον τύπο κινητήρα διπλού καυσίμου και για ποια κλίμακα αερίων χορηγήθηκε η έγκριση.
 Αυτή η σειρά χαρακτήρων αποτελείται από δύο χαρακτήρες για τον τύπο διπλού καυσίμου οι οποίοι ακολουθούνται κατά περίπτωση από τον(τους) χαρακτήρα(-ες) που ορίζονται στα σημεία 4.12.3.3.1 έως 4.12.3.3.6.
 α)
 1A για τους κινητήρες διπλού καυσίμου Τύπου 1A·
 β)
 1B για τους κινητήρες διπλού καυσίμου Τύπου 1B·
 γ)
 2A για τους κινητήρες διπλού καυσίμου Τύπου 2A·
 δ)
 2B για τους κινητήρες διπλού καυσίμου Τύπου 2B·
 ε)
 3B για τους κινητήρες διπλού καυσίμου Τύπου 3B.
 4.12.4. Αν το όχημα ή ο κινητήρας είναι σύμφωνο(ς) με έναν εγκεκριμένο τύπο, βάσει ενός ή περισσότερων κανονισμών που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.12.3.1. Στην περίπτωση αυτή οι αριθμοί κανονισμών και έγκρισης και τα επιπλέον σύμβολα όλων των κανονισμών σύμφωνα με τους οποίους χορηγήθηκε έγκριση σύμφωνα με τον παρόντα κανονισμό θα αναγράφονται σε κατακόρυφες στήλες στα δεξιά του συμβόλου που περιγράφεται στο σημείο 4.12.3.1.
 4.12.5. Το σήμα έγκρισης τοποθετείται κοντά ή πάνω στην πινακίδα με τα στοιχεία που τοποθετεί ο κατασκευαστής στον εγκεκριμένο τύπο.
 4.12.6. Στο παράρτημα 3 του παρόντος κανονισμού παρέχονται παραδείγματα διατάξεων σημάτων έγκρισης.
 4.12.7. Ο κινητήρας που εγκρίνεται ως τεχνική μονάδα φέρει εκτός από το εγκεκριμένο σήμα:
 4.12.7.1.
 το εμπορικό σήμα ή την εταιρική επωνυμία του κατασκευαστή του κινητήρα·
 4.12.7.2.
 την εμπορική περιγραφή του κατασκευαστή.
 4.12.8. Ετικέτες
 Στους κινητήρες φυσικού αερίου και υγραερίου στους οποίους χορηγείται έγκριση τύπου για περιορισμένη κλίμακα καυσίμου, εφαρμόζονται οι ακόλουθες ετικέτες:
 4.12.8.1. Περιεχόμενο
 Παρέχονται οι ακόλουθες πληροφορίες:
 Στην περίπτωση του σημείου 4.7.1.4, στην ετικέτα αναγράφεται «ΜΟΝΟ ΓΙΑ ΧΡΗΣΗ ΜΕ ΦΥΣΙΚΟ ΑΕΡΙΟ ΤΗΣ ΚΛΙΜΑΚΑΣ Η». Ανάλογα με την περίπτωση, το «Η» αντικαθίσταται από το «L».
 Στην περίπτωση του σημείου 4.7.2.3, στην ετικέτα αναγράφεται «ΜΟΝΟ ΓΙΑ ΧΡΗΣΗ ΜΕ ΦΥΣΙΚΟ ΑΕΡΙΟ ΠΡΟΔΙΑΓΡΑΦΩΝ ...» ή «ΜΟΝΟ ΓΙΑ ΧΡΗΣΗ ΜΕ ΥΓΡΑΕΡΙΟ ΠΡΟΔΙΑΓΡΑΦΩΝ ...», ανάλογα με την περίπτωση. Παρέχονται όλες οι πληροφορίες του σχετικού πίνακα ή των σχετικών πινάκων του παραρτήματος 5, μαζί με τα επιμέρους συστατικά και όρια που καθορίζει ο κατασκευαστής του κινητήρα.
 Τα γράμματα και οι αριθμοί έχουν ύψος τουλάχιστον 4 mm.
 Σημείωση: Αν δεν είναι δυνατή η τοποθέτηση ετικέτας σύμφωνα με τα οριζόμενα ανωτέρω, μπορεί να χρησιμοποιείται απλοποιημένος κωδικός. Στην περίπτωση αυτή επεξηγηματικές σημειώσεις που θα περιέχουν όλες τις παραπάνω πληροφορίες είναι εύκολα προσβάσιμες σε όλα τα πρόσωπα που γεμίζουν τη δεξαμενή καυσίμων ή ασχολούνται με τη συντήρηση ή την επισκευή του κινητήρα και των εξαρτημάτων του, καθώς και στις οικείες αρχές. Η θέση και το περιεχόμενο των εν λόγω επεξηγηματικών σημειώσεων θα ορίζεται κατόπιν συμφωνίας του κατασκευαστή με την αρχή έγκρισης τύπου.
 4.12.8.2. Ιδιότητες
 Οι ετικέτες είναι ανθεκτικές για την ωφέλιμη διάρκεια ζωής του κινητήρα.


text:
Οι ετικέτες είναι ευανάγνωστες, με ανεξίτηλα γράμματα και αριθμούς. Επιπλέον, οι ετικέτες επικολλώνται με τέτοιο τρόπο ώστε η στερέωσή τους να είναι ανθεκτική σε όλη την ωφέλιμη διάρκεια ζωής του κινητήρα, και να μην είναι δυνατόν να αφαιρεθούν χωρίς την καταστροφή ή την παραμόρφωσή τους.
 4.12.8.3. Τοποθέτηση
 Οι ετικέτες τοποθετούνται σταθερά επάνω σε τμήμα του κινητήρα που είναι απαραίτητο για την ομαλή λειτουργία του και του οποίου κανονικά δεν απαιτείται αντικατάσταση στη διάρκεια ζωής του κινητήρα. Επιπλέον, οι εν λόγω ετικέτες είναι τοποθετημένες σε τέτοιο σημείο ώστε να διακρίνονται εύκολα μετά τη συμπλήρωση του κινητήρα με όλα τα βοηθητικά εξαρτήματα που είναι απαραίτητα για τη λειτουργία του.
 4.13. Σε περίπτωση αίτησης για έγκριση τύπου οχήματος ως προς τον κινητήρα του, η σήμανση που περιγράφεται στο σημείο 4.12.8 τοποθετείται επίσης κοντά στην οπή πλήρωσης καυσίμου.
 4.14. Σε περίπτωση αίτησης για έγκριση τύπου οχήματος με εγκεκριμένο κινητήρα, η σήμανση που περιγράφεται στο σημείο 4.12.8 τοποθετείται επίσης κοντά στην οπή πλήρωσης καυσίμου.
 5. ΑΠΑΙΤΉΣΕΙΣ ΚΑΙ ΔΟΚΙΜΕΣ
 5.1. Γενικά
 5.1.1. Οι κατασκευαστές εξοπλίζουν τα οχήματα και τους κινητήρες κατά τρόπο ώστε τα κατασκευαστικά στοιχεία που ενδέχεται να επηρεάσουν τις εκπομπές να σχεδιάζονται, κατασκευάζονται και συναρμολογούνται έτσι ώστε τα οχήματα ή ο κινητήρας, υπό κανονικές συνθήκες χρήσης, να συμμορφώνονται με τον παρόντα κανονισμό και τα μέτρα εφαρμογής του.
 5.1.2. Ο κατασκευαστής λαμβάνει τεχνικά μέτρα ώστε να διασφαλίζει τον αποτελεσματικό περιορισμό των εκπομπών από τον σωλήνα εξαγωγής, σύμφωνα με τον παρόντα κανονισμό, καθόλη την κανονική διάρκεια ζωής του οχήματος και υπό κανονικές συνθήκες χρήσης.
 5.1.2.1.
 Τα μέτρα αυτά που αναφέρονται στο σημείο 5.1.2 περιλαμβάνουν τη διασφάλιση ότι, για την ασφάλεια των εύκαμπτων σωλήνων, των συναρμογών και των συνδέσεων που χρησιμοποιούνται στα συστήματα ελέγχου εκπομπών, αυτά συναρμολογούνται με τρόπο ώστε να συμμορφώνονται με τον σκοπό του αρχικού σχεδιασμού.
 5.1.2.2.
 Ο κατασκευαστής διασφαλίζει ότι τα αποτελέσματα των δοκιμών εκπομπών συμμορφώνονται με την ισχύουσα οριακή τιμή βάσει των συνθηκών δοκιμής του παρόντα κανονισμού.
 5.1.2.3.
 Οποιοδήποτε σύστημα κινητήρα και οποιοδήποτε σχεδιαστικό στοιχείο που μπορεί να επηρεάσει την εκπομπή αερίων και σωματιδιακών ρύπων σχεδιάζεται, κατασκευάζεται, συναρμολογείται και εγκαθίσταται με τρόπο που να διασφαλίζει ότι, κατά την κανονική χρήση, ο κινητήρας συμμορφώνεται με τις διατάξεις του παρόντος κανονισμού. Ο κατασκευαστής διασφαλίζει, επίσης, τη συμμόρφωση με τις απαιτήσεις εκτός κύκλου που ορίζονται στο σημείο 5.1.3 και στο παράρτημα 10.
 5.1.2.4.
 Η χρήση στρατηγικών αναστολής που περιορίζουν την αποτελεσματικότητα του εξοπλισμού ελέγχου των εκπομπών απαγορεύεται.
 5.1.2.5.
 Προκειμένου να λάβει έγκριση τύπου για κινητήρες που τροφοδοτούνται με βενζίνη ή με καύσιμο E85, ο κατασκευαστής οφείλει να διασφαλίσει τη συμμόρφωση με τις ειδικές απαιτήσεις για τα στόμια εισόδου δεξαμενών καυσίμου για οχήματα και οχήματα που τροφοδοτούνται με καύσιμο E85 οι οποίες καθορίζονται στο σημείο 6.3.
 5.1.3. Απαιτήσεις για τον περιορισμό των εκπομπών εκτός κύκλου
 5.1.3.1.
 Κατά τη λήψη των τεχνικών μέτρων που απαιτούνται για την εκπλήρωση των απαιτήσεων του σημείου 5.1.2 λαμβάνονται υπόψη τα εξής:
 α)
 οι γενικές απαιτήσεις, περιλαμβανομένων και των απαιτήσεων απόδοσης και της απαγόρευσης των στρατηγικών αναστολής όπως ορίζονται στο παράρτημα 10·
 β)
 οι απαιτήσεις για τον αποτελεσματικό περιορισμό των εκπομπών από τον


text:
σωλήνα εξαγωγής εντός της κλίμακας συνθηκών περιβάλλοντος υπό τις οποίες αναμένεται να λειτουργεί το όχημα και εντός της κλίμακας των συνθηκών λειτουργίας που ενδέχεται να σημειωθούν·
 γ)
 οι απαιτήσεις όσον αφορά τις εργαστηριακές δοκιμές εκτός κύκλου κατά την έγκριση τύπου·
 δ)
 οι απαιτήσεις που αφορούν τη δοκιμή απόδειξης PEMS κατά την έγκριση τύπου και οποιεσδήποτε επιπρόσθετες απαιτήσεις σχετικά με τις δοκιμές του οχήματος εκτός κύκλου κατά τη χρήση, όπως προβλέπεται στον παρόντα κανονισμό·
 ε)
 η απαίτηση παροχής από τον κατασκευαστή μιας δήλωσης συμμόρφωσης με τις απαιτήσεις περιορισμού των εκπομπών εκτός κύκλου.
 5.1.3.2.
 Ο κατασκευαστής εκπληρώνει τις συγκεκριμένες απαιτήσεις μαζί με τις σχετικές διαδικασίες δοκιμών που ορίζονται στο παράρτημα 10.
 5.1.4. Απαιτήσεις τεκμηρίωσης
 5.1.4.1.
 Το πακέτο τεκμηρίωσης που απαιτείται βάσει του σημείου 3 και το οποίο δίνει τη δυνατότητα στην αρχή έγκρισης τύπου να αξιολογεί τις στρατηγικές ελέγχου των εκπομπών και τα ενσωματωμένα στο όχημα και στον κινητήρα συστήματα προκειμένου να διασφαλίζει την ορθή λειτουργία των μέτρων ελέγχου των NOx, είναι διαθέσιμο στα εξής δύο μέρη:
 α)
 το «επίσημο πακέτο τεκμηρίωσης» που μπορεί να τεθεί στη διάθεση των ενδιαφερόμενων μερών κατόπιν σχετικού αιτήματος·
 β)
 το «διευρυμένο πακέτο τεκμηρίωσης» που παραμένει αυστηρά εμπιστευτικό.
 5.1.4.2.
 Το επίσημο πακέτο τεκμηρίωσης μπορεί να είναι συνοπτικό, αρκεί να αποδεικνύει ότι έχουν προσδιοριστεί όλα τα στοιχεία εξόδου που επιτρέπονται από έναν πίνακα ο οποίος λαμβάνεται από ένα σύνολο στοιχείων εισόδου που προέρχονται από τις επί μέρους μονάδες. Η τεκμηρίωση περιγράφει τη λειτουργία του συστήματος προτροπής που απαιτείται σύμφωνα με το παράρτημα 11, περιλαμβανομένων και των παραμέτρων που απαιτούνται για την ανάκτηση των πληροφοριών που συνδέονται με αυτό το σύστημα. Αυτό το υλικό διατηρείται από την αρχή έγκρισης τύπου.
 5.1.4.3.
 Το διευρυμένο πακέτο τεκμηρίωσης περιλαμβάνει πληροφορίες σχετικά με τη λειτουργία όλων των AES και BES, περιλαμβανομένης και μιας περιγραφής των παραμέτρων που τροποποιούνται από οποιαδήποτε AES και των οριακών συνθηκών με βάση τις οποίες λειτουργεί η AES, καθώς και προσδιορισμό εκείνων των AES και BES που είναι πιθανό να ενεργοποιηθούν υπό τις συνθήκες των διαδικασιών δοκιμής που ορίζονται στο παράρτημα 10. Στο διευρυμένο πακέτο τεκμηρίωσης περιλαμβάνεται περιγραφή της λογικής του συστήματος ελέγχου των καυσίμων, των μεθόδων χρονισμού και των σημείων μεταγωγής για όλους τους τρόπους λειτουργίας. Επίσης, περιλαμβάνεται πλήρης περιγραφή του συστήματος προτροπής που απαιτείται από το παράρτημα 11, περιλαμβανομένων και των συνδεόμενων στρατηγικών παρακολούθησης.
 5.1.4.4.
 Το «διευρυμένο πακέτο τεκμηρίωσης» παραμένει αυστηρά εμπιστευτικό. Μπορεί να το διατηρεί η αρχή έγκρισης τύπου ή, κατά τη διακριτική της ευχέρεια, μπορεί να το διατηρεί και ο ίδιος ο κατασκευαστής. Σε περίπτωση που το πακέτο τεκμηρίωσης το διατηρεί ο ίδιος ο κατασκευαστής, η αρχή έγκρισης τύπου το ταυτοποιεί και αναγράφει σε αυτό τη σχετική ημερομηνία μετά την εξέταση και την έγκρισή του. Το πακέτο τεκμηρίωσης είναι διαθέσιμο για έλεγχο από την αρμόδια για έγκριση αρχή κατά τον χρόνο έγκρισης ή οποτεδήποτε κατά τη διάρκεια ισχύος της έγκρισης.
 5.1.5. Διατάξεις για την ασφάλεια του ηλεκτρονικού συστήματος
 5.1.5.1.
 Οι γενικές απαιτήσεις, περιλαμβανομένων και των ειδικών απαιτήσεων για την ασφάλεια του ηλεκτρονικού συστήματος, είναι αυτές που ορίζονται στο παράρτημα 9Β σημείο 4 του παρόντος κανονισμού


text:
και εκείνες που περιγράφονται στο παράρτημα 9Α σημείο 2.
 5.2. Προδιαγραφές σχετικά με τις εκπομπές αερίων και σωματιδιακών ρύπων
 5.2.1. Κατά τη διενέργεια των δοκιμών που ορίζονται στο παράρτημα 4 οι εκπομπές αερίων και σωματιδιακών ρύπων δεν υπερβαίνουν τις τιμές που αναγράφονται στον πίνακα 1.
 5.2.2. Για κινητήρες επιβαλλόμενης ανάφλεξης που υπόκεινται στη δοκιμή που ορίζεται στο παράρτημα 6, η μέγιστη επιτρεπόμενη περιεκτικότητα των καυσαερίων σε μονοξείδιο του άνθρακα στις κανονικές στροφές κινητήρα σε άφορτη λειτουργία είναι εκείνη που δηλώνεται από τον κατασκευαστή του οχήματος. Ωστόσο, η μέγιστη περιεκτικότητα σε μονοξείδιο του άνθρακα δεν υπερβαίνει το 0.3 % κ.ο.
 Στις υψηλές στροφές κινητήρα σε άφορτη λειτουργία, η κατ’ όγκο περιεκτικότητα των καυσαερίων σε μονοξείδιο του άνθρακα δεν υπερβαίνει το 0.2 % κ.ο, με τον κινητήρα τουλάχιστον στις 2 000 στροφές min–1 και την τιμή λάμδα στα 1 ± 0.03 ή σύμφωνα με τις προδιαγραφές του κατασκευαστή.
 5.2.3. Σε περίπτωση κλειστού στροφαλοθαλάμου, ο κατασκευαστής διασφαλίζει ότι για τη δοκιμή που ορίζεται στα σημεία 6.10 και 6.11 του παραρτήματος 4, το σύστημα αερισμού του κινητήρα δεν επιτρέπει την εκπομπή τυχόν αερίων από τον στροφαλοθάλαμο στην ατμόσφαιρα. Αν ο στροφαλοθάλαμος είναι ανοιχτού τύπου, τότε οι εκπομπές μετρούνται και προστίθενται στις εκπομπές του σωλήνα εξαγωγής σύμφωνα με τις διατάξεις που ορίζονται στο σημείο 6.10 του παραρτήματος 4.
 5.3. Όρια εκπομπών
 Στον πίνακα 1 αναγράφονται τα όρια εκπομπών που ισχύουν για τον παρόντα κανονισμό.
 Πίνακας 1
 Όρια εκπομπών
 Οριακές τιμές
 CO
 (mg/kWh)
 THC
 (mg/kWh)
 NMHC
 (mg/kWh)
 CH4
 (mg/kWh)
 NOX
 (mg/kWh)
 NH3
 (ppm)
 Μάζα PM
 (mg/kWh)
 Αριθμός PM
 (#/kWh)
 WHSC (CI)
 1 500
 130
 400
 10
 10
 8.0 × 1011
 WHTC (CI)
 4 000
 160
 460
 10
 10
 6.0 × 1011
 WHTC (PI)
 4 000
 160
 500
 460
 10
 10
 Σημειώσεις:
 PI
 =
 κινητήρας επιβαλλόμενης ανάφλεξης
 CI
 =
 κινητήρας ανάφλεξης με συμπίεση
 5.4. Αντοχή και συντελεστές φθοράς
 Ο κατασκευαστής καθορίζει τους συντελεστές φθοράς που χρησιμοποιούνται προκειμένου να αποδειχθεί ότι οι εκπομπές αερίων και σωματιδιακών ρύπων μιας σειράς κινητήρων ή μιας σειράς κινητήρων με σύστημα μετεπεξεργασίας των καυσαερίων παραμένουν σε συμμόρφωση με τα όρια εκπομπών που ορίζονται στο σημείο 5.3 κατά τις περιόδους κανονικής διάρκειας ζωής που ορίζονται πιο κάτω.
 Οι διαδικασίες για την απόδειξη της συμμόρφωσης ενός συστήματος κινητήρα ή μιας σειράς κινητήρων με σύστημα μετεπεξεργασίας καυσαερίων κατά τις περιόδους κανονικής διάρκειας ζωής ορίζονται στο παράρτημα 7.
 Ο αριθμός των διανυθέντων χιλιομέτρων και η χρονική περίοδος που λαμβάνονται υπόψη για τις δοκιμές αντοχής των συστημάτων ελέγχου της ρύπανσης, οι οποίες διενεργούνται με σκοπό την έγκριση τύπου και τη δοκιμή της συμμόρφωσης των κατά τη χρήση οχημάτων ή κινητήρων, είναι:
 α)
 160 000 χιλιόμετρα ή πέντε έτη, οποιοδήποτε από τα δύο συμβεί πρώτα, στις περιπτώσεις κινητήρων που τοποθετούνται σε οχήματα των κατηγοριών Μ1, N1 και Μ2·
 β)
 300 000 χιλιόμετρα ή έξι έτη, οποιοδήποτε από τα δύο συμβεί πρώτα, στις περιπτώσεις κινητήρων που τοποθετούνται σε οχήματα των κατηγοριών N2 και Ν3, με μέγιστη τεχνικά αποδεκτή μάζα που δεν υπερβαίνει τους 16 τόνους και M3 κλάση I, κλάση II και κλάση A, καθώς και κλάση B με μέγιστη


text:
τεχνικά αποδεκτή μάζα που δεν υπερβαίνει τους 7.5 τόνους·
 γ)
 700 000 χιλιόμετρα ή επτά έτη, οποιοδήποτε από τα δύο συμβεί πρώτα, στις περιπτώσεις κινητήρων που τοποθετούνται σε οχήματα των κατηγοριών N3 με μέγιστη τεχνικά αποδεκτή μάζα που υπερβαίνει τους 16 τόνους και M3, κλάση III και κλάση B με μέγιστη τεχνικά αποδεκτή μάζα που υπερβαίνει τους 7.5 τόνους.
 5.5. Απαιτήσεις για να εξασφαλίζεται η ορθή λειτουργία των μέτρων ελέγχου των NOx
 5.5.1. Κατά την υποβολή αίτησης για έγκριση τύπου, οι κατασκευαστές παρουσιάζουν στην αρχή έγκρισης τύπου πληροφορίες οι οποίες αποδεικνύουν ότι το σύστημα εξουδετέρωσης των NOx διατηρεί τη λειτουργία του ελέγχου εκπομπών σε όλες τις συνθήκες που υφίστανται συνήθως στην περιοχή (π.χ. Ευρωπαϊκή Ένωση), ιδίως σε χαμηλές θερμοκρασίες.
 Επιπλέον, οι κατασκευαστές υποβάλλουν στην αρχή έγκρισης τύπου πληροφορίες σχετικά με τη στρατηγική λειτουργίας του συστήματος ανακυκλοφορίας των καυσαερίων (EGR), συμπεριλαμβανομένης της λειτουργίας του σε χαμηλές θερμοκρασίες.
 Αυτές οι πληροφορίες περιλαμβάνουν και μια περιγραφή ενδεχόμενων επιδράσεων που έχει στις εκπομπές η λειτουργία του συστήματος σε χαμηλές θερμοκρασίας περιβάλλοντος.
 Πληροφορίες σχετικά με τις δοκιμές και τις διαδικασίες για την εκπλήρωση των απαιτήσεων αυτών παρέχονται στο παράρτημα 11.
 6. ΕΓΚΑΤΑΣΤΑΣΗ ΣΤΟ ΟΧΗΜΑ
 6.1. Η εγκατάσταση του κινητήρα στο όχημα γίνεται με τέτοιο τρόπο ώστε να διασφαλίζεται ότι πληρούνται οι απαιτήσεις για την έγκριση τύπου. Λαμβάνονται υπόψη τα ακόλουθα χαρακτηριστικά όσον αφορά την έγκριση τύπου του κινητήρα:
 6.1.1.
 η υποπίεση του αέρα εισαγωγής δεν υπερβαίνει εκείνη που προδιαγράφεται για την έγκριση τύπου κινητήρα στο παράρτημα 1 μέρος 1·
 6.1.2.
 η αντίθλιψη εξάτμισης δεν υπερβαίνει εκείνη που προδιαγράφεται για την έγκριση τύπου κινητήρα στο παράρτημα 1 μέρος 1·
 6.1.3.
 η απορρόφηση ισχύος από τα βοηθητικά εξαρτήματα που απαιτούνται για τη λειτουργία του κινητήρα δεν υπερβαίνει εκείνη που προδιαγράφεται για την έγκριση τύπου κινητήρα στο παράρτημα 1 μέρος 1·
 6.1.4.
 τα χαρακτηριστικά του συστήματος μετεπεξεργασίας καυσαερίων συμφωνούν με εκείνα που προδιαγράφονται για την έγκριση τύπου κινητήρα στο παράρτημα 1 μέρος 1.
 6.2. Εγκατάσταση κινητήρα με έγκριση τύπου σε όχημα
 Η εγκατάσταση κινητήρα, που έχει λάβει έγκριση τύπου ως χωριστή τεχνική μονάδα, σε όχημα συμμορφώνεται με τις ακόλουθες επιπρόσθετες απαιτήσεις:
 α)
 όσον αφορά τη συμμόρφωση του συστήματος OBD, η εγκατάσταση, σύμφωνα με το παράρτημα 9Β προσάρτημα 1, πληροί τις απαιτήσεις εγκατάστασης κατασκευαστή που ορίζονται στο παράρτημα 1 μέρος 1.
 β)
 όσον αφορά τη συμμόρφωση του συστήματος που διασφαλίζει την ορθή λειτουργία των μέτρων ελέγχου των NOx, η εγκατάσταση, σύμφωνα με το παράρτημα 11 προσάρτημα 4, πληροί τις απαιτήσεις εγκατάστασης κατασκευαστή που ορίζονται στο παράρτημα 1 μέρος 1.
 6.2.1.
 Η εγκατάσταση κινητήρα διπλού καυσίμου, που έχει λάβει έγκριση τύπου ως χωριστή τεχνική μονάδα, σε όχημα συμμορφώνεται επιπλέον με τις απαιτήσεις του σημείου 6.3 του παραρτήματος 15 και, σύμφωνα με το σημείο 8.2 του παραρτήματος 15, πληροί τις απαιτήσεις εγκατάστασης του κατασκευαστή όπως καθορίζεται στο μέρος 1 του παραρτήματος 1.
 6.3. Στόμια εισόδου δεξαμενών καυσίμου στην περίπτωση κινητήρα τροφοδοτούμενου με βενζίνη ή καύσιμο E85
 6.3.1.
 Το στόμιο εισόδου της δεξαμενής βενζίνης ή καυσίμου Ε85 σχεδιάζεται κατά τέτοιο τρόπο ώστε να αποκλείει το γέμισμα της δεξαμενής από ακροφύσιο αντλίας παροχής


text:
καυσίμου με εξωτερική διάμετρο 23.6 mm ή μεγαλύτερη.
 6.3.2.
 Το σημείο 6.3.1 δεν ισχύει για όχημα που πληροί και τις δύο ακόλουθες προϋποθέσεις:
 α)
 το όχημα έχει σχεδιαστεί και κατασκευαστεί κατά τρόπο ώστε καμία διάταξη ελέγχου της εκπομπής αέριων ρύπων να μην επηρεάζεται αρνητικά από τη χρήση μολυβδούχου βενζίνης·
 β)
 το όχημα φέρει εμφανή, ευανάγνωστη και ανεξίτηλη ένδειξη του συμβόλου της αμόλυβδης βενζίνης, βάσει του προτύπου ISO 2575:2004, σε σημείο άμεσα ορατό στο άτομο που γεμίζει τη δεξαμενή καυσίμου. Συμπληρωματικές σχετικές ενδείξεις επιτρέπονται.
 6.3.3.
 Λαμβάνεται μέριμνα ώστε να αποκλείονται υπερβολικές αναθυμιάσεις και έκχυση καυσίμου σε περίπτωση που λείπει το πώμα της δεξαμενής. Αυτό μπορεί να επιτευχθεί με έναν από τους ακόλουθους τρόπους:
 α)
 πώμα που ανοίγει και κλείνει αυτομάτως, χωρίς να είναι δυνατή η αφαίρεσή του·
 β)
 σχεδιαστικά χαρακτηριστικά με τα οποία αποφεύγονται οι υπερβολικές εκπομπές αναθυμιάσεων σε περίπτωση που λείπει το πώμα·
 γ)
 ή εάν πρόκειται για οχήματα των κατηγοριών M1 ή N1, οποιαδήποτε άλλη διάταξη με την οποία επιτυγχάνεται το ίδιο αποτέλεσμα. Μερικά σχετικά παραδείγματα, χωρίς να εξαντλούνται με αυτά οι δυνατότητες, είναι το μη αποσπώμενο πώμα, το πώμα με αλυσίδα ή το πώμα για το οποίο χρησιμοποιείται το ίδιο κλειδί με το κλειδί εκκίνησης του οχήματος. Σε αυτήν την περίπτωση, το κλειδί πρέπει να μπορεί να αφαιρείται από το πώμα μόνον όταν αυτό είναι κλειδωμένο.
 7. ΣΕΙΡΑ ΚΙΝΗΤΗΡΩΝ
 7.1. Παράμετροι που ορίζουν τη σειρά κινητήρων
 Η σειρά κινητήρων, όπως καθορίζεται από τον κατασκευαστή κινητήρων, συμμορφώνεται με τις διατάξεις του παραρτήματος 4 σημείο 5.2.
 Στην περίπτωση κινητήρα διπλού καυσίμου, η σειρά κινητήρων πρέπει επίσης να συμμορφώνεται με τις πρόσθετες απαιτήσεις του σημείου 3.1.1 του παραρτήματος 15.
 7.2. Επιλογή του μητρικού κινητήρα
 Ο μητρικός κινητήρας της σειράς επιλέγεται σύμφωνα με τις απαιτήσεις που ορίζονται στο παράρτημα 4 σημείο 5.2.4.
 Στην περίπτωση κινητήρα διπλού καυσίμου, ο μητρικός κινητήρας της σειράς πρέπει επίσης να συμμορφώνεται με τις πρόσθετες απαιτήσεις του σημείου 3.1.2 του παραρτήματος 15.
 7.3. Επέκταση για να συμπεριληφθεί νέο σύστημα κινητήρα σε σειρά κινητήρων
 7.3.1.
 Ύστερα από αίτηση του κατασκευαστή και μετά από την έγκριση της αρχής έγκρισης τύπου, ένα νέο σύστημα κινητήρα μπορεί να συμπεριληφθεί ως μέλος πιστοποιημένης σειράς κινητήρων εφόσον πληρούνται τα κριτήρια που καθορίζονται στο σημείο 7.1.
 7.3.2.
 Εάν όλα τα στοιχεία σχεδιασμού του μητρικού συστήματος κινητήρα είναι αντιπροσωπευτικά εκείνων του νέου συστήματος κινητήρα σύμφωνα με το σημείο 7.2 ή, στην περίπτωση κινητήρων διπλού καυσίμου, σύμφωνα με το σημείο 3.1.2 του παραρτήματος 15, τότε το μητρικό σύστημα κινητήρα παραμένει αμετάβλητο και ο κατασκευαστής τροποποιεί το έγγραφο πληροφοριών που καθορίζεται στο παράρτημα 1.
 7.3.3.
 Αν το νέο σύστημα κινητήρα περιέχει στοιχεία σχεδιασμού τα οποία δεν αντιπροσωπεύονται από το μητρικό σύστημα κινητήρα σύμφωνα με το σημείο 7.2 ή, στην περίπτωση κινητήρα διπλού καυσίμου, σύμφωνα με το σημείο 3.1.2 του παραρτήματος 15, αλλά το ίδιο θα αντιπροσωπεύει όλη τη σειρά σύμφωνα με τα εν λόγω σημεία, τότε το νέο σύστημα κινητήρα καθίσταται ο νέος μητρικός κινητήρας. Στην περίπτωση αυτή αποδεικνύεται ότι τα νέα στοιχεία σχεδιασμού συμμορφώνονται με τις διατάξεις του παρόντος κανονισμού και τροποποιείται το έγγραφο πληροφοριών που καθορίζεται


text:
στο παράρτημα 1.
 7.4. Παράμετροι για τον καθορισμό της σειράς κινητήρων OBD
 Η σειρά κινητήρων με σύστημα OBD προσδιορίζεται σύμφωνα με τις βασικές σχεδιαστικές παραμέτρους που είναι κοινές στα συστήματα κινητήρα που ανήκουν στην εν λόγω σειρά σύμφωνα με το παράρτημα 9Β σημείο 6.1.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1. Κάθε κινητήρας ή όχημα που φέρει το σήμα έγκρισης που ορίζεται στον παρόντα κανονισμό είναι κατασκευασμένος κατά τρόπο που συμμορφώνεται, όσον αφορά την περιγραφή που δίνεται στο έντυπο έγκρισης και στα παραρτήματά του, με τον εγκεκριμένο τύπο. Οι διαδικασίες συμμόρφωσης της παραγωγής ακολουθούν εκείνες που ορίζονται στο προσάρτημα 2 της συμφωνίας του 1958 (E/ECE/324-E/ECE/TRANS/505/Αναθ.2), με τις ακόλουθες απαιτήσεις που αναφέρονται στα σημεία 8.2 έως 8.5.
 8.1.1.
 Η συμμόρφωση της παραγωγής ελέγχεται με βάση την περιγραφή στα πιστοποιητικά έγκρισης τύπου, όπως ορίζεται στα παραρτήματα 2Α, 2Β και 2Γ, κατά περίπτωση.
 8.1.2.
 Η συμμόρφωση της παραγωγής αξιολογείται σύμφωνα με τις διατάξεις που ορίζονται στο παρόν σημείο και τις σχετικές στατιστικές μεθόδους που καθορίζονται στα προσαρτήματα 1, 2 και 3.
 8.2. Γενικές απαιτήσεις
 8.2.1.
 Κατά την εφαρμογή των προσαρτημάτων 1, 2 ή 3 η μετρούμενη εκπομπή αερίων και σωματιδιακών ρύπων από κινητήρες που υποβάλλονται σε έλεγχο συμμόρφωσης της παραγωγής προσαρμόζεται με την εφαρμογή των κατάλληλων συντελεστών φθοράς για τον συγκεκριμένο κινητήρα, όπως ορίζεται στην προσθήκη του πιστοποιητικού έγκρισης τύπου που χορηγείται βάσει του παρόντος κανονισμού.
 8.2.2.
 Οι διατάξεις του προσαρτήματος 2 της συμφωνίας του 1958 (E/ECE/324//E/ECE/TRANS/505/Αναθ.2) ισχύουν όταν οι αρχές έγκρισης τύπου δεν έχουν ικανοποιηθεί με τη διαδικασία ελέγχου που έχει ακολουθήσει ο κατασκευαστής.
 8.2.3.
 Όλοι οι κινητήρες που υποβάλλονται σε δοκιμές λαμβάνονται τυχαία από τη σειρά παραγωγής.
 8.3. Εκπομπές ρύπων
 8.3.1.
 Αν πρόκειται να μετρηθούν οι εκπομπές ρύπων και η έγκριση τύπου ενός κινητήρα είχε μία ή περισσότερες επεκτάσεις, οι δοκιμές διεξάγονται στους κινητήρες που περιγράφονται στο πακέτο πληροφοριών που αναφέρεται στην εκάστοτε επέκταση.
 8.3.2.
 Συμμόρφωση του κινητήρα που υποβάλλεται σε έλεγχο ρύπων:
 μετά την υποβολή του κινητήρα στις αρχές, ο κατασκευαστής δεν πραγματοποιεί καμία ρύθμιση στους επιλεχθέντες κινητήρες.
 8.3.2.1.
 Λαμβάνονται τρεις κινητήρες από τη σειρά παραγωγής των υπό εξέταση κινητήρων. Οι κινητήρες υποβάλλονται σε δοκιμές στον WHTC, και στον WHSC κατά περίπτωση, προκειμένου να ελεγχθεί η συμμόρφωση της παραγωγής. Οι οριακές τιμές είναι εκείνες που καθορίζονται στο σημείο 5.3.
 8.3.2.2.
 Εάν η αρχή έγκρισης τύπου ικανοποιηθεί με την τυπική απόκλιση παραγωγής που δίνει ο κατασκευαστής σύμφωνα με το προσάρτημα 2 της συμφωνίας του 1958 (E/ECE/324//E/ECE/TRANS/505/Αναθ.2), οι δοκιμές διενεργούνται σύμφωνα με το προσάρτημα 1.
 Εάν η αρχή έγκρισης τύπου δεν ικανοποιηθεί με την τυπική απόκλιση παραγωγής που δίνει ο κατασκευαστής σύμφωνα με το προσάρτημα 2 της συμφωνίας του 1958 (E/ECE/324//E/ECE/TRANS/505/Αναθ.2), οι δοκιμές διενεργούνται σύμφωνα με το προσάρτημα 2.
 Κατόπιν αιτήματος του κατασκευαστή, οι δοκιμές μπορούν να διενεργηθούν σύμφωνα με το προσάρτημα 3.
 8.3.2.3.
 Με βάση μια δοκιμή του κινητήρα κατόπιν δειγματοληψίας, όπως ορίζεται στο σημείο 8.3.2.2, η σειρά παραγωγής των υπό εξέταση κινητήρων θεωρείται συμμορφούμενη όταν επιτυγχάνεται θετικό αποτέλεσμα για όλους τους ρύπους και μη συμμορφούμενη όταν προκύπτει αρνητικό αποτέλεσμα για έναν ρύπο, σύμφωνα με τα κριτήρια δοκιμής που εφαρμόζονται στο αντίστοιχο προσάρτημα.


text:
Όταν επιτυγχάνεται θετικό αποτέλεσμα για έναν ρύπο, το αποτέλεσμα αυτό δεν μπορεί να αλλοιωθεί εξαιτίας του αποτελέσματος οποιωνδήποτε πρόσθετων δοκιμών που διεξάγονται για τον χαρακτηρισμό των λοιπών ρύπων.
 Εάν δεν επιτυγχάνεται θετικό αποτέλεσμα για όλους τους ρύπους και εάν δεν προκύπτει αρνητικό αποτέλεσμα για κανέναν από τους ρύπους, διεξάγεται δοκιμή σε άλλον κινητήρα (βλέπε σχήμα 1).
 Εάν δεν επιτυγχάνεται αποτέλεσμα, ο κατασκευαστής μπορεί οποιαδήποτε στιγμή να αποφασίσει τη διακοπή της δοκιμής. Στην περίπτωση αυτή καταγράφεται αρνητικό αποτέλεσμα.
 Σχήμα 1
 Γραφική απεικόνιση της δοκιμής συμμόρφωσης της παραγωγής
 8.3.3.
 Οι δοκιμές διεξάγονται με κινητήρες πρόσφατης κατασκευής.
 8.3.3.1.
 Κατόπιν αιτήματος του κατασκευαστή, οι δοκιμές μπορούν να διεξαχθούν σε κινητήρες ρονταρισμένους για χρονικό διάστημα που δεν υπερβαίνει τις 125 ώρες. Στην περίπτωση αυτή, το ροντάρισμα του κινητήρα γίνεται από τον κατασκευαστή, ο οποίος δεσμεύεται να μην προβεί σε καμία τροποποίηση στους κινητήρες αυτούς.
 8.3.3.2.
 Όταν ο κατασκευαστής ζητά ροντάρισμα σύμφωνα με το σημείο 8.3.3.1, η εν λόγω διαδικασία μπορεί να διενεργηθεί με έναν από τους εξής δύο τρόπους:
 α)
 σε όλους τους κινητήρες που υποβάλλονται στη δοκιμή·
 β)
 στον πρώτο κινητήρα που υποβάλλεται σε δοκιμή, με τον προσδιορισμό του συντελεστή εξέλιξης ως εξής:
 i)
 οι εκπομπές ρύπων μετρούνται στον πρόσφατα κατασκευασμένο κινητήρα και πριν από τη μέγιστη περίοδο των 125 ωρών που ορίζεται στο σημείο 8.3.3.1 στον πρώτο δοκιμαζόμενο κινητήρα·
 ii)
 υπολογίζεται ο συντελεστής εξέλιξης των εκπομπών μεταξύ των δύο δοκιμών για κάθε ρύπο:
 Εκπομπές στη δεύτερη δοκιμή/Εκπομπές στην πρώτη δοκιμή
 Ο συντελεστής εξέλιξης μπορεί να έχει τιμή μικρότερη της μονάδας.
 Οι επόμενοι κινητήρες δοκιμής δεν υποβάλλονται σε ροντάρισμα, αλλά οι εκπομπές τους όταν έχουν κατασκευαστεί πρόσφατα τροποποιούνται με βάση τον συντελεστή εξέλιξης.
 Στην περίπτωση αυτή, οι τιμές που λαμβάνονται υπόψη είναι:
 α)
 για τον πρώτο κινητήρα, οι τιμές από τη δεύτερη δοκιμή·
 β)
 για τους λοιπούς κινητήρες, εφόσον έχουν κατασκευαστεί πρόσφατα, οι τιμές πολλαπλασιάζονται επί τον συντελεστή εξέλιξης.
 8.3.3.3.
 Για κινητήρες τροφοδοτούμενους με ντίζελ, αιθανόλη (ED95), βενζίνη, καύσιμο E85 και υγραέριο (LPG), όλες αυτές οι δοκιμές διενεργούνται με τα ισχύοντα καύσιμα του εμπορίου. Ωστόσο, κατόπιν αιτήματος του κατασκευαστή, είναι δυνατόν να χρησιμοποιηθούν τα καύσιμα αναφοράς που περιγράφονται στο παράρτημα 5. Αυτό συνεπάγεται τη διεξαγωγή των δοκιμών που περιγράφονται στο σημείο 4 με δύο τουλάχιστον καύσιμα αναφοράς για κάθε κινητήρα αερίου.
 8.3.3.4.
 Για τους κινητήρες φυσικού αερίου, όλες αυτές οι δοκιμές είναι δυνατόν να διεξάγονται με καύσιμο του εμπορίου ως εξής:
 α)
 προκειμένου για κινητήρες με σήμανση H, με καύσιμα του εμπορίου εντός της κλίμακας H (0.89 ≤ Sλ ≤ 1,00)·
 β)
 προκειμένου για κινητήρες με σήμανση L, με καύσιμο του εμπορίου εντός της κλίμακας L (1.00 ≤ Sλ ≤ 1.19)·
 γ)
 προκειμένου για κινητήρες με σήμανση HL, με καύσιμα του εμπορίου εντός της ακραίας κλίμακας του συντελεστή μεταβολής λ (0.89 ≤ Sλ ≤ 1.19).
 Ωστόσο, κατόπιν αιτήματος του κατασκευαστή, είναι δυνατόν να χρησιμοποιηθούν τα καύσιμα αναφοράς που περιγράφονται στο παράρτημα 5. Αυτό συνεπάγεται τη διεξαγωγή των δοκιμών που περιγράφονται στο σημείο 4.
 8.3.3.5.
 Σε περίπτωση διαφορών λόγω μη συμμόρφωσης κινητήρων αερίου, όταν χρησιμοποιείται καύσιμο εμπορίου, οι δοκιμές διεξάγονται με το καύσιμο αναφοράς με


text:
το οποίο έχει ελεγχθεί ο μητρικός κινητήρας ή με το αναφερόμενο στα σημεία 4.6.4.1 και 4.7.1.2 πιθανό συμπληρωματικό καύσιμο 3, με το οποίο ενδεχομένως έχει ελεγχθεί ο μητρικός κινητήρας. Στη συνέχεια, το αποτέλεσμα μετατρέπεται με υπολογισμό εφαρμόζοντας τον αντίστοιχο συντελεστή «r», «ra» o «rb» όπως περιγράφεται στα σημεία 4.6.5, 4.6.6.1 και 4.7.1.3. Εάν οι συντελεστές r, ra ή rb είναι μικρότεροι της μονάδας, δεν απαιτείται διόρθωση. Τα αποτελέσματα των μετρήσεων και τα αποτελέσματα των υπολογισμών καταδεικνύουν ότι ο κινητήρας ανταποκρίνεται στις οριακές τιμές με όλα τα σχετικά καύσιμα (καύσιμα 1, 2 και, εφόσον ισχύει, καύσιμο 3 στην περίπτωση κινητήρων που τροφοδοτούνται με φυσικό αέριο και καύσιμα A και B στην περίπτωση κινητήρων που τροφοδοτούνται με υγραέριο).
 8.3.3.6.
 Οι δοκιμές για την εξακρίβωση της συμμόρφωσης της παραγωγής κινητήρων αερίου, που έχουν σχεδιαστεί για να λειτουργούν με καύσιμο συγκεκριμένης σύνθεσης, διεξάγονται με το καύσιμο για το οποίο έχει βαθμονομηθεί ο κινητήρας.
 8.4. Ενσωματωμένο σύστημα διάγνωσης (OBD)
 8.4.1.
 Όταν η αρχή έγκρισης τύπου διαπιστώνει ότι η ποιότητα της παραγωγής φαίνεται μη ικανοποιητική, μπορεί να ζητήσει τον έλεγχο της συμμόρφωσης της παραγωγής του συστήματος OBD. Αυτή η εξακρίβωση εκτελείται σύμφωνα με τα εξής:
 Ένας κινητήρας επιλέγεται τυχαία από τη σειρά παραγωγής και υποβάλλεται στις δοκιμές που περιγράφονται στο παράρτημα 9Β. Οι δοκιμές μπορούν να διεξαχθούν σε κινητήρα ρονταρισμένο για χρονικό διάστημα που δεν υπερβαίνει τις 125 ώρες.
 8.4.2.
 Η παραγωγή θεωρείται ότι συμμορφώνεται όταν ο κινητήρας αυτός ανταποκρίνεται στις απαιτήσεις των δοκιμών που περιγράφονται στο παράρτημα 9Β.
 8.4.3.
 Εάν ο κινητήρας που έχει ληφθεί από τη σειρά παραγωγής δεν ικανοποιεί τις απαιτήσεις του σημείου 8.4.1, λαμβάνεται από τη σειρά άλλο τυχαίο δείγμα τεσσάρων κινητήρων και υποβάλλεται στις δοκιμές που περιγράφονται στο παράρτημα 9Β. Οι δοκιμές μπορούν να διεξαχθούν σε κινητήρες ρονταρισμένους για χρονικό διάστημα που δεν υπερβαίνει τις 125 ώρες.
 8.4.4.
 Η παραγωγή θεωρείται ότι συμμορφώνεται όταν τουλάχιστον τρεις από το τυχαίο δείγμα των τεσσάρων κινητήρων ανταποκρίνονται στις απαιτήσεις των δοκιμών που περιγράφονται στο παράρτημα 9Β.
 8.5. Πληροφορίες της μονάδας ηλεκτρονικού ελέγχου (ECU) που απαιτούνται για τις δοκιμές κατά τη χρήση
 8.5.1.
 Η διαθεσιμότητα της πληροφόρησης ροής δεδομένων που απαιτείται στο σημείο 9.4.2.1 σύμφωνα με τις απαιτήσεις του σημείου 9.4.2.2 αποδεικνύεται με τη χρήση εξωτερικού εργαλείου σάρωσης OBD όπως περιγράφεται στο παράρτημα 9Β.
 8.5.2.
 Εάν η εν λόγω πληροφόρηση δεν μπορεί να ανακτηθεί με κατάλληλο τρόπο ενόσω το εργαλείο σάρωσης λειτουργεί σωστά σύμφωνα με το παράρτημα 9Β, ο κινητήρας θεωρείται μη συμμορφούμενος.
 8.5.3.
 Η συμμόρφωση του σήματος ροπής της ECU με τις απαιτήσεις των σημείων 9.4.2.2 και 9.4.2.3 αποδεικνύεται με την εκτέλεση της δοκιμής WHSC σύμφωνα με το παράρτημα 4.
 8.5.4.
 Εάν ο εξοπλισμός δοκιμής δεν συμφωνεί με τις απαιτήσεις που ορίζονται στον κανονισμό αριθ. 85 αναφορικά με τα βοηθητικά εξαρτήματα, η μετρούμενη ροπή διορθώνεται σύμφωνα με τη μέθοδο διόρθωσης που ορίζεται στο παράρτημα 4.
 8.5.5.
 Η συμμόρφωση του σήματος ροπής της ECU θεωρείται επαρκής εάν η υπολογιζόμενη ροπή παραμένει εντός των ανοχών που ορίζονται στο σημείο 9.4.2.5.
 8.5.6.
 Οι έλεγχοι της διαθεσιμότητας και της συμμόρφωσης των πληροφοριών της ECU που απαιτούνται για τις


text:
δοκιμές κατά τη χρήση εκτελούνται από τον κατασκευαστή σε τακτική βάση σε κάθε παραγόμενο τύπο κινητήρα στο πλαίσιο κάθε παραγόμενης σειράς κινητήρων.
 8.5.7.
 Τα αποτελέσματα της έρευνας του κατασκευαστή υποβάλλονται στην αρχή έγκρισης τύπου κατόπιν αιτήματός της.
 8.5.8.
 Κατόπιν αιτήματος της αρχής έγκρισης τύπου, ο κατασκευαστής αποδεικνύει τη διαθεσιμότητα ή τη συμμόρφωση των πληροφοριών της ECU στη σειρά παραγωγής εκτελώντας τις κατάλληλες δοκιμές που αναφέρονται στα σημεία 8.5.1 έως 8.5.4 σε δείγμα κινητήρων επιλεγμένων από τον ίδιο τύπο κινητήρα. Οι κανόνες δειγματοληψίας, οι οποίοι περιλαμβάνουν το μέγεθος του δείγματος και τα στατιστικά κριτήρια αποδοχής-απόρριψης, είναι αυτοί που ορίζονται στα σημεία 8.1 έως 8.3 για τον έλεγχο της συμμόρφωσης των εκπομπών.
 9. ΣΥΜΜΟΡΦΩΣΗ ΚΑΤΑ ΤΗ ΧΡΗΣΗ ΟΧΗΜΑΤΩΝ/ΚΙΝΗΤΗΡΩΝ
 9.1. Εισαγωγή
 Στο σημείο αυτό ορίζονται οι απαιτήσεις συμμόρφωσης κατά τη χρήση οχημάτων για τύπους οχημάτων που εγκρίνονται σύμφωνα με τον παρόντα κανονισμό.
 9.2. Κατά τη χρήση συμμόρφωση
 9.2.1. Για τη διασφάλιση της κατά τη χρήση συμμόρφωσης οχημάτων ή συστημάτων κινητήρα που έχουν λάβει έγκριση τύπου με βάση τον παρόντα κανονισμό, λαμβάνονται μέτρα σύμφωνα με το προσάρτημα 2 της συμφωνίας του 1958 (E/ECE/324//E/ECE/TRANS/505/Αναθ.2) και σύμφωνα με τις απαιτήσεις του παραρτήματος 8 του παρόντος κανονισμού στην περίπτωση οχημάτων ή συστημάτων κινητήρων που έχουν λάβει έγκριση τύπου με βάση τον παρόντα κανονισμό.
 9.2.2. Τα τεχνικής φύσεως μέτρα που λαμβάνονται από τον κατασκευαστή είναι τέτοια ώστε να διασφαλίζουν τον αποτελεσματικό περιορισμό των εκπομπών στον σωλήνα εξαγωγής, καθόλη την κανονική διάρκεια ζωής των οχημάτων και υπό κανονικές συνθήκες χρήσης. Η συμμόρφωση με τις διατάξεις του παρόντος κανονισμού ελέγχεται κατά την κανονική διάρκεια ζωής ενός συστήματος κινητήρα εγκαταστημένου σε ένα όχημα υπό κανονικές συνθήκες χρήσης όπως ορίζεται στο παράρτημα 8 του παρόντος κανονισμού.
 9.2.3. Ο κατασκευαστής υποβάλλει έκθεση σχετικά με τα αποτελέσματα των δοκιμών κατά τη χρήση στην αρμόδια για την αρχική έγκριση τύπου αρχή σύμφωνα με το αρχικό σχέδιο που υποβάλλεται κατά την έγκριση τύπου. Οποιαδήποτε απόκλιση από το αρχικό σχέδιο δικαιολογείται σε βαθμό που να ικανοποιεί την αρχή έγκρισης τύπου.
 9.2.4. Εάν η αρμόδια αρχή που χορήγησε την αρχική έγκριση τύπου δεν είναι ικανοποιημένη από την έκθεση του κατασκευαστή σύμφωνα με το παράρτημα 8 σημείο 10 ή εάν έχει λάβει έκθεση που τεκμηριώνει μη ικανοποιητική συμμόρφωση κατά τη χρήση, μπορεί να ζητήσει από τον κατασκευαστή την εκτέλεση δοκιμής για λόγους επιβεβαίωσης. Η αρχή έγκρισης τύπου εξετάζει την έκθεση επιβεβαιωτικής δοκιμής που υποβάλλει ο κατασκευαστής.
 9.2.5. Όταν η αρχή έγκρισης τύπου που χορήγησε την αρχική έγκριση τύπου δεν είναι ικανοποιημένη από τα αποτελέσματα των δοκιμών κατά τη χρήση ή των επιβεβαιωτικών δοκιμών σύμφωνα με τα κριτήρια που ορίζονται στο παράρτημα 8, ή με βάση δοκιμές κατά τη χρήση που διεξήγαγε συμβαλλόμενο μέρος, απαιτεί από τον κατασκευαστή να υποβάλει ένα σχέδιο διορθωτικών μέτρων για να αντιμετωπιστεί η μη συμμόρφωση σύμφωνα με το σημείο 9.3 του παρόντος κανονισμού και το σημείο 9 του παραρτήματος 8.
 9.2.6. Οποιοδήποτε συμβαλλόμενο μέρος μπορεί να εκτελέσει δικές του δοκιμές επίβλεψης, και να υποβάλλει σχετικές εκθέσεις, με βάση τη διαδικασία δοκιμών συμμόρφωσης κατά τη χρήση που ορίζεται στο παράρτημα 8. Οι πληροφορίες σχετικά με την


text:
επιλογή, τη συντήρηση και τη συμμετοχή του κατασκευαστή στις διαδικασίες καταγράφονται. Κατόπιν αιτήματος μιας αρμόδιας για έγκριση αρχής, η αρχή έγκρισης τύπου που χορήγησε την αρχική έγκριση τύπου παρέχει τις απαραίτητες πληροφορίες σχετικά με την έγκριση τύπου προκειμένου να καταστήσει δυνατή τη διεξαγωγή δοκιμών σύμφωνα με τη διαδικασία που ορίζεται στο παράρτημα 8.
 9.2.7. Εάν ένα συμβαλλόμενο μέρος αποδείξει ότι ένας συγκεκριμένος τύπος κινητήρα ή οχήματος δεν συμμορφώνεται με τις εφαρμοστέες απαιτήσεις του παρόντος σημείου (δηλαδή του σημείου 9.2) και του παραρτήματος 8, ειδοποιεί αμελλητί, μέσω της δικής του αρμόδιας για έγκριση αρχής, την αρχή έγκρισης τύπου που χορήγησε την αρχική έγκριση τύπου. Μετά την παραλαβή της σχετικής αίτησης, η ενδιαφερόμενη αρχή έγκρισης τύπου προβαίνει στις απαιτούμενες ενέργειες το συντομότερο δυνατό και οπωσδήποτε εντός έξι μηνών από την ημερομηνία της αίτησης.
 Μετά την κοινοποίηση αυτή η αρχή έγκρισης τύπου του συμβαλλόμενου μέρους που χορήγησε την αρχική έγκριση τύπου ενημερώνει έγκαιρα τον κατασκευαστή ότι ένας συγκεκριμένος τύπος κινητήρα ή οχήματος δεν ανταποκρίνεται στις απαιτήσεις των εν λόγω διατάξεων.
 9.2.8. Μετά την κοινοποίηση που αναφέρεται στο σημείο 9.2.7 και σε περιπτώσεις όπου προγενέστερες δοκιμές συμμόρφωσης κατά τη χρήση έχουν αποδείξει τη συμμόρφωση, η αρχή έγκρισης τύπου που χορήγησε την αρχική έγκριση τύπου μπορεί να ζητήσει από τον κατασκευαστή να εκτελέσει επιπρόσθετες επιβεβαιωτικές δοκιμές κατόπιν διαβούλευσης με τους εμπειρογνώμονες του συμβαλλόμενου μέρους που υπέβαλε την έκθεση για το μη συμμορφούμενο όχημα.
 Εάν δεν υπάρχουν διαθέσιμα παρόμοια δεδομένα δοκιμών, ο κατασκευαστής, εντός 60 εργάσιμων ημερών από την ημερομηνία της κοινοποίησης που αναφέρεται στο σημείο 9.2.7, είτε υποβάλει στην αρχή που χορήγησε την αρχική έγκριση τύπου ένα σχέδιο διορθωτικών μέτρων σύμφωνα με το σημείο 9.3 είτε εκτελεί επιπρόσθετες δοκιμές συμμόρφωσης κατά τη χρήση σε ένα αντίστοιχο όχημα προκειμένου να διαπιστώσει κατά πόσον ο συγκεκριμένος τύπος κινητήρα ή οχήματος δεν ικανοποιεί τις απαιτήσεις. Στην περίπτωση που ο κατασκευαστής μπορεί να αποδείξει σε βαθμό που να ικανοποιεί την αρχή έγκρισης τύπου ότι απαιτείται περισσότερος χρόνος για τη διεξαγωγή επιπρόσθετων δοκιμών, μπορεί να δοθεί παράταση.
 9.2.9. Εμπειρογνώμονες του συμβαλλόμενου μέρους που υπέβαλε έκθεση για τον μη συμμορφούμενο τύπο κινητήρα ή οχήματος σύμφωνα με το σημείο 9.2.7 προσκαλούνται να παραστούν στις επιπρόσθετες δοκιμές συμμόρφωσης κατά τη χρήση που αναφέρονται στο σημείο 9.2.8. Επιπλέον, υποβάλλεται έκθεση για τα αποτελέσματα των δοκιμών στο εν λόγω συμβαλλόμενο μέρος και στις αρχές έγκρισης τύπου.
 Εάν αυτές οι δοκιμές συμμόρφωσης κατά τη χρήση ή οι επιβεβαιωτικές δοκιμές επιβεβαιώσουν τη μη συμμόρφωση του συγκεκριμένου τύπου κινητήρα ή οχήματος, τότε η αρχή έγκρισης τύπου ζητά από τον κατασκευαστή να υποβάλει ένα σχέδιο διορθωτικών μέτρων με σκοπό την αποκατάσταση της συμμόρφωσης. Το σχέδιο διορθωτικών μέτρων συμμορφώνεται με τις διατάξεις του σημείου 9.3 του παρόντος κανονισμού και του σημείου 9 του παραρτήματος 8.
 Εάν οι δοκιμές συμμόρφωσης κατά τη χρήση ή οι επιβεβαιωτικές δοκιμές αποδείξουν τη συμμόρφωση, τότε ο κατασκευαστής υποβάλλει μια έκθεση προς την αρχή έγκρισης τύπου η οποία χορήγησε την αρχική έγκριση τύπου. Η έκθεση υποβάλλεται από την αρμόδια αρχή που χορήγησε την αρχική έγκριση τύπου στο συμβαλλόμενο μέρος που υπέβαλε την έκθεση για τον μη


text:
συμμορφούμενο τύπο οχήματος και στις αρχές έγκρισης τύπου. Η έκθεση περιλαμβάνει τα αποτελέσματα των δοκιμών σύμφωνα με το σημείο 10 του παραρτήματος 8.
 9.2.10. Η αρχή έγκρισης τύπου που χορήγησε την αρχική έγκριση τύπου ενημερώνει το συμβαλλόμενο μέρος που διαπίστωσε ότι ο συγκεκριμένος τύπος κινητήρα ή οχήματος δεν συμμορφωνόταν με τις εφαρμοστέες απαιτήσεις σχετικά με την πρόοδο και τα αποτελέσματα των συζητήσεων με τον κατασκευαστή, τις δοκιμές εξακρίβωσης και τα διορθωτικά μέτρα.
 9.3. Διορθωτικά μέτρα
 9.3.1. Κατόπιν αιτήματος της αρχής έγκρισης τύπου και μετά τις δοκιμές κατά τη χρήση σύμφωνα με το σημείο 9.2, ο κατασκευαστής υποβάλλει στην αρχή έγκρισης τύπου το σχέδιο διορθωτικών μέτρων το αργότερο εντός 60 εργάσιμων ημερών από την ημερομηνία λήψης της κοινοποίησης από την αρχή έγκρισης τύπου. Στην περίπτωση που ο κατασκευαστής μπορεί να αποδείξει σε βαθμό που να ικανοποιεί την αρχή έγκρισης τύπου ότι απαιτείται περισσότερος χρόνος για τη διερεύνηση του λόγου μη συμμόρφωσης προκειμένου να υποβληθεί σχέδιο διορθωτικών μέτρων, μπορεί να δοθεί παράταση.
 9.3.2. Τα διορθωτικά μέτρα εφαρμόζονται σε όλους τους κατά τη χρήση κινητήρες που ανήκουν στις ίδιες σειρές κινητήρων ή στις ίδιες σειρές κινητήρων με σύστημα OBD και μπορούν να επεκταθούν για να συμπεριλάβουν και σειρές κινητήρων ή σειρές κινητήρων με σύστημα OBD που ενδέχεται να επηρεαστούν από τα ίδια ελαττώματα. Η ανάγκη τροποποίησης των εγγράφων έγκρισης τύπου αξιολογείται από τον κατασκευαστή και το αποτέλεσμα της αξιολόγησης υποβάλλεται στην αρχή έγκρισης τύπου.
 9.3.3. Η αρχή έγκρισης τύπου διαβουλεύεται με τον κατασκευαστή προκειμένου να επιτευχθεί συμφωνία για ένα σχέδιο διορθωτικών μέτρων και για την εκτέλεση του σχεδίου αυτού. Εάν η αρχή έγκρισης τύπου που χορήγησε την αρχική έγκριση τύπου διαπιστώσει ότι δεν μπορεί να επιτευχθεί συμφωνία, λαμβάνει τα αναγκαία μέτρα, μεταξύ των οποίων είναι, εάν κριθεί αναγκαίο, και η ανάκληση της έγκρισης τύπου, για να εξασφαλιστεί ότι τα οχήματα, τα συστήματα, τα κατασκευαστικά στοιχεία ή οι χωριστές τεχνικές μονάδες, ανάλογα με την περίπτωση, θα συμμορφωθούν με τον εγκεκριμένο τύπο. Η αρχή έγκρισης τύπου ενημερώνει τις αρχές έγκρισης τύπου των άλλων συμβαλλόμενων μερών σχετικά με τα μέτρα που έλαβε. Στην περίπτωση ανάκλησης της έγκρισης τύπου, η αρχή έγκρισης τύπου ενημερώνει τις αρχές έγκρισης τύπου των άλλων συμβαλλόμενων μερών σε διάστημα 20 εργάσιμων ημερών σχετικά με την ανάκληση και τους λόγους που οδήγησαν σε αυτήν.
 9.3.4. Η αρχή έγκρισης τύπου εγκρίνει ή απορρίπτει το σχέδιο διορθωτικών μέτρων εντός 30 εργάσιμων ημερών από την ημερομηνία παραλαβής του σχεδίου από τον κατασκευαστή. Η αρχή έγκρισης τύπου κοινοποιεί επίσης στον κατασκευαστή και σε όλα τα συμβαλλόμενα μέρη την απόφασή της περί έγκρισης ή απόρριψης του σχεδίου διορθωτικών μέτρων εντός της ίδιας προθεσμίας.
 9.3.5. Υπεύθυνος για την εκτέλεση του εγκεκριμένου σχεδίου διορθωτικών μέτρων είναι ο κατασκευαστής.
 9.3.6. Ο κατασκευαστής τηρεί αρχείο για κάθε σύστημα κινητήρα ή οχήματος που ανακαλείται και επισκευάζεται ή τροποποιείται, καθώς και για το εργαστήριο που εκτέλεσε την επισκευή. Η αρχή έγκρισης τύπου έχει πρόσβαση στο αρχείο αυτό κατόπιν αιτήματος κατά τη διάρκεια της εκτέλεσης και για μια περίοδο 5 ετών από την ολοκλήρωση της εκτέλεσης του σχεδίου.
 9.3.7. Οποιαδήποτε επισκευή ή τροποποίηση σύμφωνα με


text:
το σημείο 9.3.6 καταγράφεται σε ένα πιστοποιητικό που χορηγεί ο κατασκευαστής στον ιδιοκτήτη του κινητήρα ή του οχήματος.
 9.4. Απαιτήσεις για δοκιμές κατά τη χρήση
 9.4.1. Εισαγωγή
 Στο σημείο αυτό (σημείο 9.4) ορίζονται οι προδιαγραφές και οι έλεγχοι των δεδομένων της ECU κατά την έγκριση τύπου με σκοπό τη διεξαγωγή δοκιμών κατά τη χρήση.
 9.4.2. Γενικές απαιτήσεις
 9.4.2.1.
 Για τον σκοπό της διεξαγωγής δοκιμών κατά τη χρήση, το υπολογιζόμενο φορτίο (η ροπή του κινητήρα ως ποσοστό της μέγιστης ροπής και η μέγιστη διαθέσιμη ροπή στις τρέχουσες στροφές του κινητήρα), οι στροφές του κινητήρα, η θερμοκρασία του ψυκτικού μέσου του κινητήρα, η στιγμιαία κατανάλωση καυσίμου και η μέγιστη ροπή αναφοράς του κινητήρα ως συνάρτηση των στροφών του κινητήρα είναι διαθέσιμα από το σύστημα OBD σε πραγματικό χρόνο και σε συχνότητα τουλάχιστον 1Hz, ως υποχρεωτική πληροφόρηση ροής δεδομένων.
 9.4.2.2.
 Η ροπή εξόδου μπορεί να υπολογίζεται από την ECU με τη χρήση ενσωματωμένων αλγορίθμων για τον υπολογισμό της παραγόμενης εσωτερικής ροπής και της ροπής τριβής.
 9.4.2.3.
 Η ροπή του κινητήρα σε Nm που προκύπτει από την ως άνω πληροφόρηση ροής δεδομένων επιτρέπει την άμεση σύγκριση με τις τιμές που μετρούνται όταν προσδιορίζεται η ισχύς του κινητήρα σύμφωνα με τον κανονισμό αριθ. 85. Συγκεκριμένα, οποιεσδήποτε τελικές διορθώσεις αναφορικά με βοηθητικά εξαρτήματα θα περιλαμβάνονται στην προαναφερθείσα πληροφόρηση ροής δεδομένων.
 9.4.2.4.
 Η πρόσβαση στις πληροφορίες που απαιτούνται στο σημείο 9.4.2.1 παρέχεται σύμφωνα με τις απαιτήσεις που ορίζονται στο παράρτημα 9Α και με τα πρότυπα που αναφέρονται στο προσάρτημα 6 του παραρτήματος 9Β.
 9.4.2.5.
 Το μέσο φορτίο σε κάθε συνθήκη λειτουργίας σε Nm, υπολογιζόμενο από τις πληροφορίες που ζητούνται στο σημείο 9.4.2.1, δεν διαφέρει από το μέσο μετρούμενο φορτίο σε εκείνη τη συνθήκη λειτουργίας περισσότερο από:
 α)
 7 τοις εκατό όταν προσδιορίζεται η ισχύς του κινητήρα σύμφωνα με τον κανονισμό αριθ. 85·
 β)
 10 τοις εκατό κατά την εκτέλεση της δοκιμής του παγκοσμίως εναρμονισμένου κύκλου οδήγησης σταθερών συνθηκών λειτουργίας (WHSC=World Harmonised Steady state Cycle) σύμφωνα με το παράρτημα 4 σημείο 7.7.
 Ο κανονισμός αριθ. 85 επιτρέπει να διαφέρει το πραγματικό μέγιστο φορτίο του κινητήρα από το μέγιστο φορτίο αναφοράς κατά 5 τοις εκατό προκειμένου να καλύπτονται οι διαφορές κατά την κατασκευαστική διαδικασία. Αυτή η ανοχή λαμβάνεται υπόψη για τον υπολογισμό των ως άνω τιμών.
 9.4.2.6.
 Η εξωτερική πρόσβαση στις πληροφορίες που απαιτούνται στο σημείο 9.4.2.1 δεν επηρεάζει τις εκπομπές ή την απόδοση του οχήματος.
 9.4.3. Εξακρίβωση της διαθεσιμότητας και της συμμόρφωσης των πληροφοριών της ECU που απαιτούνται για δοκιμές κατά τη χρήση
 9.4.3.1.
 Η διαθεσιμότητα της πληροφόρησης ροής δεδομένων που απαιτείται στο σημείο 9.4.2.1 σύμφωνα με τις απαιτήσεις που ορίζονται στο σημείο 9.4.2.2 αποδεικνύεται με τη χρήση εξωτερικού εργαλείου σάρωσης OBD όπως περιγράφεται στο παράρτημα 9Β.
 9.4.3.2.
 Εάν η εν λόγω πληροφόρηση δεν μπορεί να ανακτηθεί με κατάλληλο τρόπο χρησιμοποιώντας ένα εργαλείο σάρωσης που λειτουργεί σωστά, ο κινητήρας θεωρείται μη συμμορφούμενος.
 9.4.3.3.
 Η συμμόρφωση του σήματος ροπής της ηλεκτρονικής μονάδας ελέγχου (ECU) με τις απαιτήσεις των σημείων 9.4.2.2 και 9.4.2.3 αποδεικνύεται με τον μητρικό κινητήρα μιας σειράς κινητήρων κατά τον προσδιορισμό της ισχύος του κινητήρα σύμφωνα με